Duing biznis lista registrovaće promene kod firmarine – Krstarica\nDuing biznis lista registrovaće promene kod firmarine\nTanjug 4. septembra 2019. 09:15\nBEOGRAD – Uvođenje elektronskog plaćanja firmarine pomeriće Srbiju za 20 mesta na Duing biznis listi Svetske banke u toj oblasti, ocenila je direktorka za regulatornu reformu u NALED-u Jelena Bojović.\n„Postupak je bio kompleksniji nego što bi trebalo, trajao dugo i definitivno je bio deo nepotrebnih procedura u administraciji. Sada je to reformisano da se prijava same firmarine radi elektronskim putem, a ujedno možete odmah da izvršite i uvid u obavezu i da izvršite elektronsko plaćanje“, objašava Bojović.\n„Privreda i teži tome da inspekcije i drugi organi onu privredu koja posluje nelegalno i nije im fer konkurencija nađe načina da reguliše, a sa druge strane ovi koji posluju legalno i u pravnom sistemu oni su ti koji traže neke podsticaje, svejedno da li je u pitanju finansijsko, u smislu smanjenja poreza i doprinosa ili administrativno rasterećenje“, kaže Bojović.\n„Sa druge strane očekujemo rasterećenje u smislu paušala, da se automatizuje i učini digitalnim sistem paušalnog oporezivanja tako da bude lakše i ovim malim preduzetnicima koji posluju i bude stimulacija da uđu u legalne tokove“, kaže ona.\nNALED od 2012. radi na reformi „parafiskalnih“ nameta a u jednom trenutku je firmarina bila identifikovana kao takav namet čiju funkciju privreda ne razume, objašava Bojović.\n„Mi smo uvek za to da se napravi dobar balans, da lokalna samouprava zaista ima odakle da prihoduje, da to budu porezi, a da firmarine i drugi neporeski nameti budu oni koji se umanjuju“, kaže ona.\nGrad Niš je nedavno značajno smanjio privrednicima i preduzetnicima takse za reklame, a Bojović misli da je to pravi način, jer je lokalna samuprava ta čiji je to izvorni prihod i treba da odlučuje o tom nametu, ukoliko i šta hoće da stimuliše i koju vrstu privrede.\nSolidarna preduzeća u Srbiji treba da dobiju svoj zakon…\nMeđuljudski odnosi i zarada najbitniji za odabir posla\nCena gasa u Evropi ne popušta, jutros iznad 1.140 dolara\nMinistarski savet Energetske zajednice usvaja nove direktive…\nMinistarski savet EZ usvaja nove direktive za članice\nPoziv lokalnim samoupravama da konkurišu za sredstva za…


► Koha ditore: Sto dana Vlade Kosova bez pozitivnog traga\n"Za više od tri meseca od kada je preuzeo vlast, premijer Isa Mustafa se suočio s najvećom migracijom Kosovara posle rata, kao i s nasiljem. Suočio se s protestima, štrajkom nastavnika, rudara, a u poslednje vreme i sudija. Suočava se i sa bojkotom Liste Srpska, partnerom u Vladi Kosova. Mustafa je čak izgubio podršku četvrtine poslanika iz redova svoje DSK", piše prištinski dnevnik.\nList je naveo i da za sto dana premijer Mustafa i dalje nije imenovao zamenike ministrara.\nU vladi su odbili da nabrajaju uspehe ili neuspehe za sto dana rada i najavili da će o svemu javnost biti obaveštena u Skupštini Kosova.\nIzvršni direktor Grupe za studije, politiku i pravna pitanja Fisnik Korenica negativno je ocenio rad vlade u prvih sto dana, dok je direktor Instituta "Riinvest" Lumir Abdidžiku rekao da su trendovi u nekoliko sektora ostali isti kao i u vreme prošle vlade.\nLider opozicione Alijanse za budućnost Kosova Ramuš Haradinaj je na konferenciji za novinare vladu Ise Mustafe nazvao "vladom spavanja", "vladom u pidžamama" i "vladom mafije".\n"Ova vlada je ubila nadu naroda Kosova, podstakla proteste, nezadovoljstvo i odlazak građana, a podstakla je i štrajkove zbog lažnih obećanja", rekao je juče Haradinaj.


HITNO! POSAO Fizički radnici Senta - 19 aktuelnih poslova - Oglasi za posao Jooble\n...osnovama sistema obrazovanja i vaspitanja (“Sl. glasnik RS”, br. 88/2017, 27/2018 - dr. zakon, 10/2019 i 6/2020; 2) da ima psihičku, fizičku i zdravstvenu sposobnost sa rad sa decom i učenicima; 3) da nije osuđivan pravnosnažnom presudom za krivično delo za koje je izrečena...\n...odnose na Beograd, Novi Sad, Niš, Kragujevac i ostale velike gradove u Srbiji. Poslovi preko omladinske zadruge kreću se od manuelnih i fizičkih poslova pa do visoko-intelektualnih poslova. Za potrebe poslodavca iz Beograda tražimo radnike na radnom mestu: PRODAVAC U...\n...muzički umetnik, profesionalni status - violinista. OSTALO: Kandidat treba da: 1) ima odgovarajuće obrazovanje; 2) ima psihičku, fizičku i zdravstvenu sposobnost za rad sa decom i učenicima; 3) nije osuđivan pravnosnažnom presudom za krivično delo za koje je izrečena bezuslovna...


Kreiraj svoju budućnost 7. i 8. novembra! - Gradjevinarstvo.rs\n31.08.2016. | Gradjevinarstvo.rs\nSajam poslova i praksi za studente i diplomce tehničko-tehnoloških i prirodno-matematičkih fakulteta „JobFair16 ─ Kreiraj svoju budućnost!” održaće se 7. i 8. novembra u Zgradi tehničkih fakulteta u Beogradu. Organizatori Sajma, studentska udruženja Istek Lokalni komitet Beograd i BEST Beograd, predstaviće posetiocima mogućnost zaposlenja i razvoja profesionalnih karijera, pružajući im šansu da stečeno znanje primene u nekoj od kompanija koje uspešno posluju u Srbiji.\nSa ciljem da pomognu svojim kolegama, sadašnjim i budućim inženjerima, studenti volonteri dvanaestu godinu zaredom rade na zajedničkoj viziji Sajma ─ smanjenju nezaposlenosti među mladima i sprečavanju „odliva mozgova”, što je u oblasti tehničkih nauka veoma izraženo. „JobFair“ godinama unazad predstavlja vezu između obrazovnog sistema naše države, kompanija kao poslodavaca i studenata.\nStudenti će imati priliku da se na jednom mestu upoznaju sa značajnim kompanijama iz tehničko-tehnoloških i prirodno-matematičkih struka, saznaju više o poslovima i praksama u ponudi, kao i o tome koja znanja i veštine je potrebno da razvijaju kako bi se lakše zaposlili. U sklopu edukativnog dela Sajma, studenti će besplatno moći da učestvuju na brojnim radionicama, tribinama, kao i konceptu interaktivnih radionica „Open Space Technology” koje daju priliku kompanijama, stručnjacima i studentima da zajedno rade na trenutnim tehnološkim problemima u zemlji i predstave trendove u strukama zastupljenim na Sajmu ove godine.\nInteresovanje koje su studenti širom Srbije pokazali za „JobFair“ doprinelo je jačanju nacionalnog karaktera Sajma. Organizatori će se i ove godine potruditi da što više kolega, sa svih univerziteta u zemlji, dobije priliku da se uživo predstavi poslodavcima i upozna sa mogućnostima u budućoj profesionalnoj karijeri.\nZnačaj projekta godinama unazad podržavaju Ministarstvo omladine i sporta, svi tehnički fakulteti Univerziteta u Beogradu i Univerziteti Republike Srbije.


Hoće li Turska ostvariti svoj ultimatum Evropi - 17.08.2016, Sputnik Srbija\nTurska je postavila Evropi novi ultimatum — ukoliko EU ne ukine vize Turcima do oktobra, Ankara će „pogaziti“ sporazum sa Briselom o migrantima, a Evropu će... 17.08.2016, Sputnik Srbija\n© AFP 2022 / ODD ANDERSEN Redžep Tajip Erdogan i Angela Merkel\nTurska je postavila Evropi novi ultimatum — ukoliko EU ne ukine vize Turcima do oktobra, Ankara će „pogaziti“ sporazum sa Briselom o migrantima, a Evropu će „zapljusnuti“ novi talas migranata. Ovo nije prvi put da se Ankara koristi takvim pretnjama. Međutim, sada je Turska obnovila odnose sa Moskvom, pa taj ultimatum zvuči još ozbiljnije.\nUoči susreta sa ruskim predsednikom Vladimirom Putinom ovog meseca u Sankt Peterburgu, turski lider Redžep Tajim Erdogan je objasnio razloge takvog stava.\n11 Avgust 2016, 16:02\n„Mi smo započeli pregovore za ulazak u EU još 1963. godine. Od tada do danas, nažalost, prošle su 53 godine i oni nastavljaju da nas zavaravaju“, rekao je Erdogan.\nPrema njegovim rečima, troškovi Turske za rešavanje problema migracije premašili su već 20 milijardi dolara, a Evropa obećanu pomoć gotovo da ne daje — od obećanih 6 milijardi, EU je obezbedila samo 500 miliona dolara.\nBroj migranata u Turskoj približio se cifri od 3 miliona ljudi, među kojima je najviše Sirijaca. Od početka godine u Evropu je stiglo više od 260 hiljada izbeglica. Međunarodna organizacija za migracije saopštila je da je najviše njih — 160.888 — stiglo u Grčku, a 100.244 u Italiju.\nPrema postojećem sporazumu, svi ilegalni migranti koji se pojave na teritoriji EU vraćaju se u Tursku. Za svakog od njih Ankara šalje u Evropu jednog legalnog migranta, zvanično registrovanog u turskim izbegličkim kampovima.\nPrema procenama „Fronteksa“, agencije za nadzor i bezbednost spoljnih granica EU, ove godine će u Evropu stići oko milion izbeglica, a prošle godine je zabeleženo rekordnih 1,82 miliona ilegalnih prelaza granice, što je čak šest puta više u odnosu na prethodni rekord postavljen 2014. Priznaju, međutim, da je broj ilegalnih prelazaka daleko veći jer su „mnogi migranti nastavili svoje putovanje a da nisu ’identifikovani‘“.\nHoće li Turska zatvoriti granicu za teroriste\n16 Avgust 2016, 08:30\nEU je sporazumom od 16. decembra 2013. planirala da ukine vize za Turke u oktobru ove godine, ako svi uslovi budu ispoštovani. Međutim, Turska je dosad ispunila 67 od 72 navedena uslova, ali Erdogan sada nije spreman da ispuni preostalih pet, već želi da se vize ukinu bez obzira na to. U tome je suština spora.\nKao uslove, između ostalog, Evropa je navela da Turska mora da sprovede mere za smanjenje korupcije, izmeni zakon o borbi protiv terorizma, kao i da uspostavi saradnju pravosudnih organa sa svim zemljama EU.\nNajvažniji deo zadatka koji Ankara uporno odbija da ispuni jeste zahtev za izmenu turskih zakona za borbu protiv terorizma u skladu sa normama EU. Na taj način, smatraju eksperti, EU želi da bude sigurna da bezvizni režim ne ohrabruje žrtve sistema u Turskoj da traže politički azil u njenim članicama.\nErdogan je nešto ranije zapretio Evropi izlaskom iz migrantskog sporazuma ukoliko ne ukine vize. On je takođe rekao da Turska neće da menja svoje antiterorističko zakonodavstvo i optužio EU za dvostruke standarde.\nMeđutim, analitičari ističu da se situacija drastično promenila otkako je došlo do poboljšanja odnosa između Moskve i Ankare, te da ultimatum koji postavlja Turska sada zvuči znatno ozbiljnije.\nRanije je EU bila sigurna da pomoću diplomatskih i ekonomskih poluga može da izvrši pritisak na Tursku i da ugasi tihi sukob oko viznog režima.\nTurska hoće sa Rusijom da se bori protiv DAEŠ-a\n11 Avgust 2016, 13:29\nU vreme dok je Ankara bila u zategnutim odnosima sa Moskvom zbog obaranja ruskog vojnog aviona Su-24 u Siriji, u novembru prošle godine, Turska nije imala alterantivnog partnera, osim zemalja Zapada. U tim uslovima EU je mogla da diktira svoje uslove Turskoj, ali sada se situacija promenila, i Brisel je u dobroj meri izgubio uticaj.\nSa druge strane, Brisel se suočava i sa nezadovoljstvom Moskve zbog „rata sankcijama“.\n„Samim tim, aktuelna veza Rusije i Turske stvara glavobolju EU“, smatra nemački analitičar Aleksandar Rar.\nU svakom slučaju, navode eksperti, pred Evropom su sada dve opcije, i obe zadaju udarac međunarodnom uticaju Brisela. Ili će Ankara prekinuti sporazum pa će se Evropa suočiti sa novim talasom migracione krize, ili će Brisel pristati na turske uslove, odustati od svog stava i dati turskim građanima bezvizni režim. To će, međutim, pokazati da Turska može da diktira svoje uslove Evropi.\nSa druge strane, događaji i čistke koje su usledile u Turskoj posle neuspelog puča samo su ojačali odlučnost EU da zadrži vizna ograničenja. U briselskim krugovima se poslednjih meseci najčešće može čuti priča o „Planu B“, koji bi bio pokrenut ako Turska odustane od ključnog dogovora o rešavanju izbegličke krize. Ideja o tome je potekla od Austrijanaca, a Brisel zvanično poriče da postoji takav plan o zatvaranju granica.\nU svakom slučaju, principijalno odbijanje i nespremnost Evrope da prihvati izbeglice postali su sistemski problem, i ukoliko se odnosi Turske i EU ne poprave, to garantuje da će novi talas migranata biti još jedan veliki udarac evropskoj bezbednosti.


Krivokapić: Milutin Đukanović je mimo Vlade pregovarao o prodaji Elektroprivrede Crne Gore - PORTAL REVIJE FOKUS\nOn je u emisiji “Načisto” na Televiziji Vijesti rekao da je reagovao kada je čuo da će zbog većine članova Upravnog odbora postojati potencijalna opasnost da se možda EPCG proda. “Tada sam odlučio da niko nema većinu kako ne bi mogli određeni politički aktivisti, koji su i danas dočekani od strane pojedinih ministara, i već sam upozorio određene vlade da ne mogu da pregovaraju ako žele dobre odnose sa Vladom, sa predsjednicima odbora direktora. To je nedopustivo”, kazao je Krivokapić\nOn je u emisiji “Načisto” na Televiziji Vijesti rekao da je reagovao kada je čuo da će zbog većine članova Upravnog odbora postojati potencijalna opasnost da se možda EPCG proda.\n“Tada sam odlučio da niko nema većinu kako ne bi mogli određeni politički aktivisti, koji su i danas dočekani od strane pojedinih ministara, i već sam upozorio određene vlade da ne mogu da pregovaraju ako žele dobre odnose sa Vladom, sa predsjednicima odbora direktora. To je nedopustivo”, kazao je Krivokapić, prenosi portal vijesti.me.\nNa pitanje da li misli na Milutina Đukanovića, predsjednika Odbora direktora EPCG, Krivokapić je odgovorio potvrdno: “Apsolutno na njega mislim”.\nTags: Milutin Đukanovićpregovoriprodaja Elektroprivreda Crne GoreZdravko Krivokapić\nPrethodna priča Krivokapić: Imam informaciju da je Katnić spremao moje hapšenje u slučaju da sam potpisao protivustavni ugovor\nSledeća priča Patriotska auto-kolona u Njujorku: Za građansku, sekularnu i antifašističku Crnu Goru 27. juna ispred Ujedinjenih nacija, Rokefeler centra...\nMijač spašava Montenegro Airlines: Čeka se odluka Vlade Crne Gore


Gadafi, najnovije vesti - Naslovi.net\nVrhovna izborna komisija Libije saopštila je da je odbila kandidaturu sinu svrgnutog lidera Moamera Gadafija, za predsedničke izbore koji treba da se održe u decembru. Prema listi odbijenih kandidata koju je objavila komisija, Seif al-Islam Gadafi je… »\nPredsednički izbori su zakazani za kraj decembra, a Gadafijev sin je dobio zabranu da se kandiduje. Predsednički izbori su zakazani za kraj decembra, a Gadafijev sin je dobio zabranu da se kandiduje. Saifa Al-Islam će, nakon odluke pravosudnog organa u… »\nLibijska izborna komisija odbacila je kandidaturu Sejfa al Islama, svega desetak dana pošto je sin nekadašnjeg lidera te zemlje Moamera Gadafija izrazio želju da se uključi u trku za predsednika Libije. Za sada, 98 osoba, uključujući i dve žene… »\nGadafijevom sinu zabranjena kandidatura za predsednika: Saif al Islam isključen iz izborne trke zbog smrtne presude protiv…\nPravosudni organi u Libiji doneli su odluku da u potpunosti isključe sina Moamera Gadafija, Saifa Al-Islama, iz učešća na predsedničkim izborima zakazanim za 24. decembar, zajedno sa još nekim kandidatima. Zvanični izvori su naveli da je Saif… »\nPredsednička kandidatura koju je za izbore u Libiji podneo sin svrgnutog libijskog lidera Muamera Gadafija Saif al-Islam odbačena je, javlja Anadolija. Predsednički izbori u Libiji najavljeni su za 24. decembar, a neimenovani libijski zvaničnik za… »\n"Mač islama" eliminisan iz trke: Ipak ništa od predsedničke kandidature\nTRIPOLI - Predsednička kandidatura koju je za izbore u Libiji podneo sin svrgnutog libijskog lidera Muamera Gadafija Saif al-Islam odbačena je, javlja Anadolija. Predsednički izbori u Libiji najavljeni su za 24. decembar, a neimenovani libijski… »\nPredsednička kandidatura koju je za izbore u Libiji podneo sin svrgnutog libijskog lidera Muamera Gadafija Saif el Islam odbačena je, javlja Anadolija. Predsednički izbori u Libiji najavljeni su za 24. decembar, a neimenovani libijski zvaničnik za… »\nFoto: AP Photo/Pier Paolo Cito/EPA/Depositphotos Predsednički izbori u Libiji najavljeni su za 24. decembar, a neimenovani libijski zvaničnik za agenciju Anadolija je kazao da je Saif al-Islam eliminisan iz izborne trke zbog toga što je pravomoćno… »\nBlic pre 24 minutajoš 30 povezanih\nMondo pre 53 minutajoš 25 povezanih


PRISLUŽENE SVIJEĆE ZA ŽRTVU SFOR-a RADU ABAZOVIĆ | SRNA\nPRISLUŽENE SVIJEĆE ZA ŽRTVU SFOR-a RADU ABAZOVIĆ\nROGATICA 5. JANUARA /SRNA/ - Članovi porodice Abazović iz Bjelogoraca kod Rogatice danas su prislužili svijeće na grobu Rade Abazović koju su 2006. godine pripadnici italijanskog kontingenta Sfora ubili na kućnom pragu i tom prilikom teško ranili njenog tada maloljetnog sina Dragoljuba i supruga Dragomira.\nNačelnik opštine Milorad Jagodić rekao je novinarima da je zločin koji je zadesio porodicu Abazović jedinstven na području Rogatice, istakavaši da je ovoj porodici učinjeno veliko zlo, ali da, uprkos tome, još niko nije odgovarao.\nIako se kasnije ispostavilo da je Sfor greškom napao Abazoviće, jer su tražili sasvim drugu osobu, Jagodić kaže da je na neki način trebalo tu grešku ispraviti, te da se pomenutoj porodici bar pruži pomoć.\nItalijanski karabinjeri u ranim jutaranjim časovima 5. januara 2006. godine upali su u kuću porodice Abazović i počeli da pucaju, kada je smrtno ranjena Rada Abazović, koja je od zadobijenih povreda preminula u fočanskoj bolnici, dok su njenom sinu Dragoljubu /11/ i suprugu Dragomiru nanesene teže povrede.\nPripadnici italijanskog kontingenta Sfora nisu dozvolili dva časa da ranjenoj ženi bude pružena ljekarska pomoć.


Direktorat: Prekid rada radarskog sistema zbog ljudske greške - Aviatica\nDirektorat: Prekid rada radarskog sistema zbog ljudske greške\nNakon izvršenog vanrednog inspekcijskog nadzora Direktorat je utvrdio da je ljudska greška izazvala privremeni prekid rada radarskog sistema.\nDatum / Date: 29.08.2017.\nDirektorat civilnog vazduhoplovstva Republike Srbije je, postupajući po prijavi događaja, 11. i 12. jula sproveo vanredni inspekcijski nadzor nad Agencijom za kontrolu letenja Srbije i Crne Gore (SMATSA) zbog „delimičnog otkaza sistema za obradu i prikaz radarske slike koji se dogodio 10. jula 2017.\nO ovom događaju pisao je dnevni list „Danas“, a SMATSA je prvo ignorisala pitanja ovog lista, a potom je negirala da se dogodio bilo kakav incident. Tek kada je Eurocontrol, krovna evropska agencija za kontrolu letenja u čijoj nadležnosti je i SMATSA, potvrdio da je zaista došlo do prekida rada radarskog sistema u Srbiji, onda je SMATSA priznala da je došlo do greške.\nDirektorat je tokom nadzora utvrdio da je tog dana došlo do „delimičnog otkaza sistema za obradu i prikaz radarske slike u Centru kontrole letenja Beograd“.\n„U skladu sa utvrđenim procedurama i u koordinaciji sa Eurocontrol-om, avioni više nisu usmeravani u vazdušni prostor Srbije, a avioni koji su se zatekli u tom prostoru bezbedno su sprovedeni iz vazdušnog prostora u nadležnosti SMATSA“, stoji u izveštaju Direktorata.\nU izveštaju se još kaže i da je kvar otklonjen nakon 40 minuta, kao i da je radarski sistem bio operativan nakon 60 minuta. Kao uzrok kvara navedena je ljudska greška, do koje je došlo tokom testiranja novog sistema za obradu i prikaz radarske slike.\nDirektorat je izrekao zabranu nastavka rada na testiranju novog sistema za obradu i prikaz radarske slike, a naloženo je i da SMATSA predloži korektivne mere koje će umanjiti rizik od ponavljanja greške, što je ova i uradila potom. Direktorat je nakon toga, 7. avgusta izvršio ponovno inspekcijski nadzor kada su verifikovane korektivne mere, pa je privremena zabrana testiranja novog sistema ukinuta.\nDCVDirektorat civilnog vazduhoplovstvaincidentinspekcijaradarski sistemSMATSA


RTCG - Radio Televizija Crne Gore - Nacionalni javni servis :: Turizam i ekologija :: U glavnom gradu 63 odsto turista manje\n04. 08. 2020. 07:20 >> 07:22 1\nPRVIH 5 MJESECI\nPodsjetivši da je turizam jedna od najpogođenijih privrednih grana u svijetu u toku pandemije virusa kovid-19, predstavnica Turističke organizacije Podgorice (TOP) navodi da su takve posljedice evidentne kako u Crnoj Gori, tako i u našem glavnom gradu.\n"Višemjesečno zatvaranje granica, nemogućnost, a zatim i strah od putovanja, doveli su do negativnih rezultata kad je u pitanju turistička sezona. Evidentan negativan trend posjeta i noćenja u ovoj godini, doveo je do izostanka prihoda, u jednom periodu, što je umnogome izmijenilo naše planove i predviđanja, naročito imajući u vidu činjenicu da su prethodne četiri godine u glavnom gradu bile rekordne po svim turističkim pokazateljima", poručuje Jovanović.\nPlaniranie manifestacije u organizaciji TO Podgorice u prethodnom periodu nijesu realizovane iz epidemioloških razloga, te zbog ograničenosti broja posjetilaca na otvorenom i u zatvorenim prostorima. "S proglašenjem epidemije u Crnoj Gori, u martu je otkazana manifestacija Dan raštana, a zatim i Dan patišpanja, Dan krapa na Plavnici", poručuju iz TOP-a.\nZbog zatvaranja granica, otkazane su i brojne studijske posjete novinara, blogera, turoperatora iz regiona i Evrope, te zbog preporuka i poštovanja epidemioloških zahtjeva, otkazani su i brojni tematski izleti za turiste i sugrađane. Uprkos tome što je turizam u Crnoj Gori evidentno najpogođenija grana tokom ove epidemije, iz Turističke organizacije Podgorica poručuju da gotovo svi turistički poslenici vjeruju da će se i najbrže oporaviti, čim dođe do uspostavljanja nesmetanog turističkog prometa\n"Prvo otvaranje granica u maju nam je dalo taj pozitivan impuls. Imajući u vidu činjenicu da Podgorica nema izraženu sezonalnost, a nadajući se i povoljnijoj epidemiološkoj situaciji krajem ljeta, očekujemo poboljšanje turisitičkog prometa do kraja godine, kada naš grad bilježi i najveću posjećenost", poručuju iz TOP-a.\nUprkos aktuelnoj situaciji, realizovane su neke manifestacije u cilju poboljšanja turizma u glavnom gradu. - Manifestacija Najljepša bašta Podgorice, koju organizujemo šestu godinu zaredom, u saradnji sa portalom Volim Podgoricu, realizovana je i ove godine. Cilj ove manifestacije je promocija očuvanja i zaštite životne sredine kroz afirmaciju baštovana, koji svojim primjerom pokazuju kako treba voditi računa o zelenilu – poručuje Jovanović.\nTuristička organizacija Podgorice ovaj period koristi da promoviše destinaciju putem onlajn kanala komunikacije, pa je svakodnevnim objavama na Fejsbuku i Instagramu predstavljala sve atrakcije, lokalitete i aktuelnosti iz grada.\n"Shodno aktuelnoj kampanji NTO Crne Gore ,,U društvu prirode“, stavili smo akcenat na prirodne atrakcije, kojim Podgorica obiluje (rijeke, jezera, panoramske, pješačke, biciklističke staze i drugo), a koje su atraktivne i dostupne domaćim gostima i sugrađanima", pojašnjava Jovanović.\nU saradnji sa NTO Crne Gore i britanskim Outlook Travel Magazinom pripremili su Outlook travel vodič. "Priča o Podgorici je u fokusu ovog magazina, uključujući predstavljanje turističkih potencijala i atraktivnih lokaliteta u gradu, a magazin se distribuira širom svijeta (link: https://www.outlooktravelmag. com/travel-guides/95- montenegro/reader)", navode iz TOP-a. Podsjetivši da je TO Podgorice članica ECM (European Cities Marketing), renomirane asocijacije kongresnih destinacija koja broji ukupno 120 gradova iz 39 zemalja Evrope, Jovanović navodi da su uzeli učešće u godišnoj konferenciji, koja je bila organizovana u junu onlajn usljed situacije s virusom kovid-19.\n"Na njoj je prezentovana Podgorica kao kongresna destinacija sa svim svojim turističkim potencijalima", navodi Jovanović. Prethodni period iskoristili su i za izradu promotivnog materijala.\nUrađeni su novi katalozi: katalog turističke ponude i katalog turističkog smještaja, te turistička mapa i info-flajer. Pored navedenog, urađena je nova foto-arhiva grada – poručuju iz TOP-a, uz napomenu da ih raduje činjenica što su i u ovom periodu uspjeli obezbijediti sredstva iz EU fondova.\nU privatnim smještajima skoro sve rezervacije otkazane\nVlasnici izdavanja apartmana u centru i na periferiji žale se na veoma slabo polsovanje ove godine.\nVlasnik ,,Korzo apartmana“ u Ulici slobode Dušan Blečić kaže da je januar bio na nivou prošlogodišnjeg, a da je od februara sve krenulo nizbrdo. - April, maj i jun bili su bukvalno bez ijednog gosta – ističe Blečić, uz napomenu da je od prvog talasa korone u martu sve otkazano.\n"Smanjili smo cijene i do 50 odsto, pa smo privukli te goste. Međutim, to je 80 odsto manje gostiju nego prošle godine", kaže Dušan Blečić.\n"Ovog ljeta niko nam nije rezevisao smještaj. Bilo je nekih rezervacija za april, ali su otkazane početkom marta. Od kad je počeo prvi talas korone mi nemamo posla", kazala je Maslovarić, uz napomenu da su prošle godine imali turista.


Iako na prvi pogled ovo ne deluje izrazito brzo, reč je o velikom napretku u odnosu na postojeća rešenja koja su najmanje 10 puta sporija u odnosu na direktno izvršavanje na računaru. Primera radi, Chrome izvršava asm.js kod oko 10 puta sporije u odnosu na direktno izvršavanje na računaru, dok je Firefox (bez OdinMonkeya) oko 12 puta sporiji.\nUkoliko se ova obećanja o poboljšanju performansi pokažu istinitim, to bi mogao biti stvarno veliki iskorak koji će omogućiti izvršavanje zahtevnih aplikacija i igara u okviru internet pretraživača. Takođe, Mozilla time direktno konkuriše Googleovom Native Clientu, dodatku za Chrome i Chrome OS koji omogućuje direktno izvršavanje programa pisanih u C-u ili C++ na korisnikovom računaru. Naime, Native Client ne koristi postojeće internet standarde i zavistan je od platformi, zato bi OdinMonkey mogao biti alternativa koja nudi uporedive performanse uz zadržavanje fleksibilnosti i nezavisnosti od platformi koje nude internet tehnologije.\nOdinMonkey trenutno je implementiran u Firefox Nightly, što znači da bi ukoliko ispitivanja prođu bez većih problema mogao biti integrisan u stabilno izdanje Firefoxa 22 koji se očekuje u junu.


Energyobserver - SRBIJA / KOREJA / PAMETNA REŠENJA ZA PAMETNE GRADOVE\nSRBIJA / KOREJA / PAMETNA REŠENJA ZA PAMETNE GRADOVE\nNALED i Ambasada Koreje u Srbiji su 13. novembra organizovali Korejsko-srpski stručni seminar na temu Pametna rešenja za gradske usluge, povodom tri decenije diplomatskih odnosa dveju država.\nDogađaj su otvorili ambasador Republike Koreje Hjongčan Čo, državni sekretar Ministarstva državne uprave i lokalne samouprave Bojan Stević i gradonačelnik Beograda Zoran Radojičić.\n„Postoji puno prostora za saradnju Koreje i Srbije u postizanju cilja kao što su mnogo udobniji i povezaniji gradovi, u kojima će građani uživati u kvalitetnijem životu. Primeri gde možemo da sarađujemo jesu usluge zasnovane na IT rešenjima kao što su pametni transport i pametno upravljanje otpadom“, izjavio je ambasador Republike Koreje Hjongčan Čo.\nBojan Stević istakao je da Vlada Koreje snažno podržava razvoj IT sektora u Srbiji i dodao da će zajedno s Vladom Srbije učestvovati u sprovođenju dva projekta razvoja pametnih gradova u našoj zemlji. “Cilj pametnih gradova je ušteda vremena i novca za građane i privredu i prema globalnim procenama, pametna rešenja koja u narednih pet godina budu primenjena u 75 najvećih pametnih gradova uštedeće privredi više od 5 milijardi dolara, a građanima čak 27 milijardi“, dodao je Stević.\nGradonačelnik Beograda naglasio je da je cilj da glavni grad bude zdraviji, zeleniji i pametniji i da su najveći izazovi dobro funkcionisanje javnog prevoza, rešavanje saobraćajnih gužvi, energetska efikasnost i tretman otpada.\n„U toku je realizacija trogodišnjeg projekta upravljanja saobraćajem od kojeg očekujemo da građanima smanji vreme provedeno u prevozu i vožnji u Beogradu za 20 odsto. Koncept pametnog parkiranja takođe je primer jednostavne tehnologije koja vozačima može da uštedi vreme u traženju parking mesta za petinu i smanji emisiju ugljen-dioksida za 30 odsto“, rekao je Radojičić.\nPredstavljene su i najbolje prakse korejskih gradova Seula, Gojanga i Bučeona kroz tri prezentacije, u kojima su prikazana rešenja razvoja gradskih usluga. Učesnici su imali priliku da se upoznaju sa različitim strategijama i pristupima u rešavanju problematike urbanog razvoja od saobraćaja, preko otpada do infrastrukture i na koji način tehnologija može da doprinese boljem uređenju i udobnijem životu u skladu sa potrebama ljudi. Koncept otvorenih podataka kroz regulative i dobre prakse su samo neka od rešenja zasnovana na sakupljanju podataka i njihovoj i analizi koja doprinose kvalitenijem životu građana.\nRazvoj pametnih rešenja baziran je na analizi velikog broja podataka. Gradske službe Seula, glavnog grada Koreje, dnevno obrađuju 2,4 miliona informacija da bi unapredili gradski prevoz, a čak 10 milijardi podataka da bi unapredili snabdevanje građana i funkcionisanje lokalne privrede.\nU gradovima širom sveta danas živi pet milijardi ljudi, a do 2050. ta brojka će se popeti na čak devet milijardi odnosno 68 odsto svetske populacije. Da bi urbane sredine mogle uspešno da podnesu takav rast biće potrebno da usluge baziraju na tzv. pametnim rešenjima odnosno IT tehnologijama.\nIzvor: NALED / ENERGETSKI PORTAL SRBIJE\n27.11.2019 · KOREJA / SRBIJA


Izvor: Mikro Vesti - Arhiva vesti 29.08.2008 - Naslovi.net\nMikro Vesti » Arhiva vesti za petak 29. avgust 2008\nMikro Vesti petak, 29. avgust 2008.\nKompanija Intel je sredinom ove nedelje prikazala prototip mini prenosivog računara koji treba da bude začetnik čitave serije tih uređaja umanjenih dimenzija i niske cene. Te računare će u Indiji ponuditi strani, ali i domaći proizvođači računara. Prototip koji je Intel prikazao zasnovan je na... »\nSony otvara fabriku litijum-jonskih baterija u Singapuru\nKompanija Sony je saopštila sredinom ove nedelje da će uskoro u Singapuru otvoriti fabriku za proizvodnju litijum-jonskih baterija, u čiju izgradnju je dosada uloženo oko 105 miliona dolara. Kada bude dostigla pun obim proizvodnje (u 2010. godini) nova Sonyjeva fabrika će imati oko 500 zaposlenih i... »\nPredstavnici Ministarstva za telekomunikacije Republike Srbije najavili su sredinom ove nedelje da će u Srbiji uskoro početi primena elektronskog potpisa. To znači da će neki uobičajeni dokumenti, kao što su zahtev za dečji dodatak, osnivanje preduzeća ili izdavanje građevinske dozvole moći u našoj... »\nRačunarski virusi stigli u svemir\nAmerička svemirska agencija NASA potvrdila je ove nedelje da je jedan od računara na Međunardonoj svemirskoj stanici (International Space Station, ISS) zaražen virusom. Radi se o Internet crvu Gammima.AG koji je na svemirsku stanicu stigao uz pomoć nekog prenosivog uređaja - prenosivog računara ili... »


SA NJIMA SE NE TREBA KAČITI Ko su braća Nikole Jokića? Jedan od njih je MMA borac\nKošarkaši Denvera poraženi su od Vašingtona sa 90:95, a naš centar Nikola Jokić je morao utakmicu da završi pre vremena zato što je burno reagovao zbog toga što je propustio da svira faul nad našim igračem.\nNakon toga nezadovoljni tom odlukom bili su braća spskog košarkaša Nemanja i Strahinja. Na sve to oni nisu mogli da ostani imnuni, pa su odlučili da verbalno napadnu košarkaše Vizardsa Bobija Portisa i Džordana Mekrea. I dok su njih dvojica ulazila u tunel koji vodi ka svlačionicama vidno iznervirana braća Jokić su im prišli i verovatno im uputili uvrede. Portis je prethodno imao problem sa igračima sa ovog podneblja jer je udario Nikolu Mirotića.\nLako je Nikoli da igra, pa i da pravi ispade na terenu, kada su na tribinama Nemanja i Stahinja koji su spremni na sve, samo ukoliko osete da je bilo nepravde. A nije im ovo prvi ispad u najjačoj ligi na svetu, poznati su oni od ranije, jer su znali isto ovako da reaguju.\nZanimljivo da je Nemanja Jokić igrao košarku, ali kako u njoj nije uspeo da napravi velike visine, odlučio je da počne da se bavi ultimat fajtom (MMA). Svoj prvi meč "najopasniji" od trojice Somboraca je rešio u svoju korist tako što je nokautirao rivala u prvoj rundi. On je čak kao mlad živeo zajedno sa Darkom Miličićem dok je ovaj igrao u NBA ligi, zajedničko im je da imaju veliki broj tetovaža. Čak je tada govorio: "Živeo sam životom NBA igrača". Taj lagodan život je trajao godinu i po dana, dok Miličić nije otišao u Orlando.\nIz njegove košarkaške karijere se pamti to da je u igru je ulazio sa klupe, pune tri godine, na koledžu Detroit Mersi. Onda se preselio na Long Ajland, igrajući za Stimerse iz Premijer košarkaške lige. "Pravio sam greške. Kada sam bio mlad, košarka mi nije bila prioritet. Izlasci, žurke, piće, devojke, to su mi bili prioriteti. Sam sam donosio odluke poput "Neću da idem na trening", a i dalje mi je bila potrebna podrška porodice. To mi je nedostajalo".\nNema sumnje da su Nemanja i Strhinja spremni na sve kako bi zaštitili brata Nikolu, a očigledno da umeju veoma burno da reaguju kada im se nešto ne sviđa, posebno sudijske odluke koje su na štetu Denvera, a posebno njihovog brata.\nMiodrag Ražnatović, menadžer srpskog košarkaša Nikole Jokića izjavio je kako postoji velika mogućnost da NBA as zaigra u dresu naše reprezentacije ovog leta na Svetskom prvenstvu u Kini.\nBogdan Bogdanović broji svoje prve dane u NBA ligi. Trening kamp Sakramento Kingsa je u toku, a naš reprezentativac već vredno trenira. Tokom jednog od prvih susreta sa američkim novinarima ostavio je fantastičan utisak.\nKOLAPS Kilometarske gužve na obilaznici od Surčina ka Ostružnici


Ana Nikolić u vezi sa oženjenim muškarcem\nObjavljeno 26.08.2009 u 15:10\nKada su ih ovdašnji mediji prvi put uslikali na koncertu Željka Samardžića u „Areni“, pevačica je samo mudro ćutala, ne želeći da u javnosti otkriva identitet svog novog izabranika. Tajna je otkrivena tek nekoliko meseci kasnije, takom zajedničkog odmora na Hvaru, kada su bili na meti hrvatskih paparaca i tada se pročulo ko je novi dečko zgodne Paraćinke.\nАna Nikolić sa dečkom\n- Dalibor i Ana su već nekoliko meseci zajedno, iako on paralelno održava odnose i sa svojom venčanom suprugom. Oni su još zvanično u braku, imaju dve ćerke, a nedavno su dobili i sina, koji im je uneo najveću radost u kuću. Iako supruga zna za Daliborove avanture, veruje da je sve to prolazno i da će se vremenom smiriti – priča za „Alo!“ dobro obavešteni izvor blizak toj porodici.\nAnin novi dečko godinama živi i radi u Švajcarskoj, gde se bavi prodajom automobila. Prema rečima našeg izvora, odlično je situiran pa je zbog toga i krenula priča da je upravo on finansirao Anin spot za pesmu „Ekstaza“. Zanimljivo je da je pevačica početkom godine u jednoj emisiji izričito naglasila da nikada ne bi bila u vezi s oženjenim čovekom.\n- Pošto sve radim iskreno i iz srca, takva ljubav ne bi mogla da ispuni ni mene, a ni moja očekivanja. Kada sam sa nekim u vezi, onda očekujem da mi se posveti u potpunosti jer sam i ja takva – rekla je Nikolićeva.\nPRETHODNAAna Mihajlovski čeka bebu\nSLEDEĆAStefan i Miranda ostvarili holivudski san\nBranka Katić: Nisam u vezi sa Džoni Depom!\nRosario Doson u editorijalu nemačkog GQ časopisa\nBred Pit u Dženifer Aniston traži rame za plakanje


Svjetski mediji o presudi Mladiću | Herceg Televizija Trebinje\nIzvor: Tanjug | Datum:22.11.2017.\nSvjetski mediji izvijestili su da je Haški tribunal osudio na doživotni zatvor nekadašnjeg komandanta Vojske Republike Srpske generala Ratka Mladića, ističući da je izbačen iz sudnice nekoliko minuta uoči izricanja presude, jer je uzvikivao "ovo su laži i vi ste lažovi".\nRojters i AP navode da je sud UN osudio bivšeg vojnog komandata bosanskih Srba za genocid i zločine protiv čovječnosti zbog organizovanja masakra i etničkog čišćenja tokom rata u Bosni od 1992. do 1995. godine.\nAmerička agencija navodi da su u Lazarevu, malom selu u Srbiji u kojem je Mladić uhapšen 2011. godine, stanovnici odbacili presudu protiv njega kao pristrasnu, istakavši da ne priznaju Haški tribunal.\nVijest o izricanju presude Mladiću prenijela je i ruska agencija Tas, podsjećajući da je Mladić 16 godina bio u bjekstvu prije nego što je uhapšen u Srbiji maja 2011. godine i izručen Hagu.\nBi-Bi-Si u svom izvještaju navodi da je Mladić proglašen krivim za genocid zbog nekih od najgorih zlodjela u ratu u Bosni devedesetih, a opisuje ga kao "bosanskog krvnika" koji je "vodio brutalnu kampanju tokom rata u Bosni i koji je osuđen na doživotni zatvor zbog predvođenja trupa u najgorim zločinima u poslijeratnoj Evropi".\nNavodi i da je Mladić bio "svirep u težnjama ka onom što je smatrao sudbinom srpskog naroda, videći rat kao mogućnost da se osveti za pet vjekova okupacije muslimanskih Turaka", a dodaje da je kao bjegunac uživao otvorenu podršku i zaštitu tadašnjeg jugoslovenskog predsjednika Slobodana Miloševića.\nI Si-En-En je izvijestio o današnjem izricanju presude Mladiću, napominjući da je njegovo suđenje trajalo 530 dana, sa više od 500 svjedoka i skoro 10.000 dokaza, a podsjeća da ga je nekadašnji mirovni pregovarač u Bosni Ričard Holbruk opisao kao "jednu od smrtonosnih kombinacija – harizmatičnog ubicu".\nBritanski Telegraf javlja da je sud u Hagu osudio Mladića po 10 od 11 tačaka na "dramatičnom vrhuncu revolucionarnih napora u cilju zadovoljenja pravde za ratove u bivšoj Jugoslaviji", napominjući da je suđenje Mladiću bilo posljednje pred zatvaranje Haškog tribunala.\nLondonski dnevnik navodi i da su današnju presudu dugo čekale desetine hiljada žrtva širom duboko podijeljenog regiona, a da su se desetine njih okupile rano jutros ispred suda u Hagu, mnogi sa fotografijama najmilijih koji su ubijeni ili nestali.\nDojče vele u svom opširnom izvještaju o današnjoj presudi Mladiću napominje da on nije proglašen krivim po tački jedan – za genocid u Foči, Ključu, Kotor-Varoši, Prijedoru, Sanskom Mostu i Vlasenici, ali da jeste kriv po preostalih 10 tačaka optužnice, kao učesnik raznih udruženih zločinačkih poduhvata među kojima je onaj u Srebrenici sprovođen i genocidom.\nRT ocjenjuje da će današnja presuda vjerovatno razbuktati ogorčenost u Srbiji među onima koji smatraju da je međunarodno krivično gonjenje za zločine počinjene tokom ratova na Balkanu jednostrano i da ne privodi pravdi žrtve Albanaca i Hrvata.\nUz to, ruski kanal navodi da je Haški tribunal od 161 pojedinca gonio 94 Srba, 29 Hrvata, devet Albanaca i devet Bošnjaka, a podsjeća i da je tek nekolicina Srba oslobođena optužbi, u poređenju sa više od desetak optuženika drugih nacionalnosti.\nIstovremeno, francuski Mond u svom izvještaju o presudi Mladića navodi riječi tužioca Tribunala Serža Bramerca koji ga opisuje, kao i Radovana Karadžića, kao "arhitektu politike etničkog čišćenja jednog dijela Bosne u cilju stvaranja etnički čiste srpske države".\nPariski dnevnik prenosi reagovanje visokog komesara UN za ljudska prava koji je presudu Mladiću pozdravio kao "veliku pobjedu pravde i upozorenje drugima da takvi zločini neće izmaći pravdi, ma kako bili moćni i koliko god vremena da je za to potrebno".


(VIDEO) Kulturni centar Apatin organizuje niz dešavanja do kraja godine - www.025.rs\nwww.025.rs / APATIN / (VIDEO) Kulturni centar Apatin organizuje niz dešavanja do kraja godine\n(VIDEO) Kulturni centar Apatin organizuje niz dešavanja do kraja godine\nDanas je u prostorijama Kulturnog centra u Apatinu direktorka ove ustanove Danijela Obradović, održala konferenciju za medije, na kojoj je predstavila planove za naredni period, koji su prilagođeni trenutnoj situaciji izazvanoj epidemijom Covid 19.\n„Što se tiče Kulturnog centra, ono što nas očekuje jeste peti po redu Pozorišni festival. Imaćemo u tri dana tri predstave, tačnije, festival će trajati od 27. oktobra kada će nam gostovati Mina Lazarević i Nada Blam u njihovoj predstavi „Crveni šešir“. 29. oktobra imaćemo predstavu „Ovo nije državni posao“ koja je autorski rad glumice Danice Grbački iz Sombora, a za poslednji dan, kada ćemo i zatvoriti festival, 31. oktobar, gostovaće nam Ivan Bekjarev sa svojom monodramom „Smeh samo smeh“. Sve predstave igraće se od 19 časova u Velikoj Sali Kulturnog centra i cena karte za svaku predstavu iznosiće 400 dinara “, rekla je Obradović.\nOna je najavila i održavanje festivala kratke forme „Potpis“, koji se inače održava svakog septembra, ali je zbog celokupne situacije odložen za period od 12. do 14. novembra. Takođe za novembar mesec je najavljen i filmski program, u okviru kojeg će ponovo biti pokrenut 3D bioskop.\nZa decembar mesec je najavljen koncert klasične muzike posvećen Betovenu i 250 godina od njegovog rođenja, a koncert će održati solistkinja Agota Vitkai Kučera, inače redovan profesor, doktor nauka i doktor umetnosti uz pratnju pijanistkinje Jelene Simonović Kovačević.\nDirektorka je istakla da se moraju poštovati sve mere zaštite od Covid 19 virusa, te je u skladu s tim, obavezno nošenje zaštitnih maski na svim događajima, a biće i ograničen broj posetilaca.


Lilly Drogerie podržava rad besplatne savetodavne linije "Roditeljski telefon" — Wannabe Bride\n+Inspiration Kako da ukrasite stolove na venčanju\n+Organization Svadbeni običaji (II deo)\n+Weddings Kolektivno venčanje – zašto da ne?\n+Family Numerologija u službi bračne sreće\nLilly Drogerie podržava rad besplatne savetodavne linije “Roditeljski telefon”\nUNICEF i Lilly Drogerie započeli su saradnju u okviru projekta podrške radu besplatne linije “Roditeljski telefon”. Partnerstvo je sklopljeno na period od dve godine, a tokom tog perioda Lilly Drogerie će UNICEF-ov rad na ovom projektu podržati mesečnim donacijama, ali će ujedno, kao društveno odgovorna kompanija, promovisati među svojim potrošačima ovu važnu uslugu.\n“Roditeljska uloga donosi mnogo radosti svakoj porodici, ali često može da bude veliki izazov, i zato je važno da roditelji imaju mogućnost da dobiju podršku i savet stručnjaka da bi prevazišli svakodnevne nedoumice sa kojima se suočavaju tokom perioda odrastanja njihove dece. Do sada smo primili oko 800 poziva roditelja i staratelja dece iz svih krajeva Srbije i sigurni smo da naši saveti predstavljaju dragocenu podršku”, rekla je Željka Burgund, rukovodilac projekta “Roditeljski telefon”.\nKljučne reči Lilly DrogerieLilly Drogerie podržava rad besplatne savetodavne linije "Roditeljski telefon"Roditeljski telefonUNICEFWannabe Bride


Svetska klasa je kada brineš i o ljudima i o proizvodnji | Nova Ekonomija\nApatinska pivara među top tri pivare u svetskoj Molson Coors pivskoj grupaciji prema strogim parametrima izvrsnosti. To je još jedna od tajni uspeha fenomenalnog piva!\nProizvodne operacije i logistika su žila kucavica svake proizvodne kompanije. Ulagati i unapređivati proizvodnI „krvotok” uvek daje fenomenalne rezultate. Upravo je to slučaj i sa našom Apatinskom pivarom koja je uvela sistem World Class Supply Chain (WCSC), ili kako bismo najjednostavnije preveli – Svetska klasa u proizvodnji i logistici.\nOva dokazana metodologija se primenjuje sa velikim uspehom u više organizacija i operacija širom sveta, a nju je Apatinska pivara, kao deo svetske grupacije Molson Coors Beverage Company, pre nekoliko godina počela da implementira. Mnogo više od skupa alata i sistema, WCSC predstavlja nastavak kulture kontinuiranog unapređivanja rezultata poslovanja u pivari. A ono što je čini drugačijom od svega što je do sada realizovano je to što fokus stavlja ne samo na poslovne rezultate, već i na LJUDE!\nCilj - podizanje kapaciteta i eliminacija gubitaka\nZanimljivo je da se WCSC zasniva na 12 stubova i svaki od njih poseduje specifična znanja i materijale za obuke, standarde, sisteme, kao i alate neophodne za promenu načina rada i tesno povezane sa određenim vrstama gubitaka. Svaki stub radi zajedno sa ostalim stubovima na podizanju sposobnosti za eliminaciju gubitaka.\nKada su krajem prošle godine sagledani rezultati u oko 20 pivara u okviru grupacije na svetskom nivou, Apatinska pivara je zauzela visoko 4. mesto za ostvarene izvanredne rezultate u primeni WSCS programa. U odnosu na 2018, ovo je fenomenalan napredak jer je u 2018. godini bila na 11. poziciji.\nInteresantan podatak je da se kroz ovaj program meri 20 različitih ključnih indikatora uspeha u proizvodnim operacijama i logistici, kao što su stopa ukupnih incidenata, pouzdanost procesa, potrošnja energije i vode, produktivnost, gubici flaša i mnogi drugi.\nDo savršenstva uz svakodnevni koučing\nOvaj sistem se ujedno bazira i na praćenju napretka u četiri faze i razvoju performansi koje je pivara postigla. Lideri u ovom procesu, odnosno koučevi, svakodnevno na licu mesta - na linijama pakovanja, u proizvodnji, logističkim lokacijama, pružaju lični primer, daju smernice, osiguravaju promenu načina rada, osnažuju razmišljanja i stavove koji su usmereni na smanjenje gubitaka, pomažu u rešavanju problema, razvijaju timove kroz „Uči, Uradi, Nauči“ model.\n„Važno je razumeti da su za uspeh naši ljudi od velike važnosti. Identifikacija i eliminacija gubitaka, pronalaženje i rešavanje defekata, učenje iz grešaka kako se one ne bi ponovile, pronalaženje oblasti koje želimo i možemo unaprediti, to postaje naša svakodnevnica. Molson Coors pivare rastu zajedno i uče ne samo zajedno već i međusobno. Kroz ovaj program možemo da vidimo gde imamo najbolje rezultate, a zatim da ta stečena znanja prenesemo i na druge pivare kako bismo ubrzali svoj ukupni napredak”, navode u Apatinskoj pivari.\n“Drago nam je da tim proizvodnih operacija i logistike Apatinske pivare zaključno sa 2021. godinom postigao izvanredan napredak, a zatim nastavio da unapređuje svoje performanse i u prvim mesecima ove godine. Rezultat je što smo u ovoj godini ušli u top tri pivare prema ukupnim rezultatima Molson Coors World Supply Chain Excellence Programa. Ovaj uspeh je prepoznat sa najviših nivoa naše globalne organizacije i zaista u ime svih nas u Apatinskoj pivari mogu da kažem da smo ponosni na naše rezultate i da nastavljamo naše putovanje ka još većim uspesima i još boljim rezultatima. Kada otpijete gutljaj našeg Jelena piva na primer, znajte da su u tu izvrsnost utkani sati i sati posvećenosti i inovativnog pristupa poslovanju”, zadovoljno ističe Ankica Vukelić, menadžer za WCSC program.


Ruši se imperija kruševačkog Mardoka - Sindikat novinara Srbije\nRuši se imperija kruševačkog Mardoka\nOd osam televizija koje je tokom prošlogodišnje privatizacije kupio Radoica Milosavljević opstala je polovina, ali ovaj kruševački biznismen taj podatak negira, priznajući samo probleme RTV Kragujevac, piše Politika.\nOsim RTV Kragujevac, koja je u sredu prestala da emituje program, ovaj nekadašnji funkcioner SPS i vlasnik fabrike za proizvodnju plastične ambalaže, kao od šale kupio je televizije Pančevo, Kruševac, Pirot, Brus, Caribrod, Požegu i Centar za informisanje Novi Kneževac.\nOd 33 lokalna medija koja su prodata u privatizaciji Milosavljević je kupio četvrtinu, iako nikada ranije nije imao iskustva u medijskoj industriji, a u tu avanturu je krenuo sa projektovanim budžetom od 300.000 evra, a posle šopinga u kasi mu je ostalo 18.720 evra, navodi list.\nPolitika ukazuje da je u prvih godinu dana medijska imperija "kruševačkog Ruperta Mardoka" počela da se urušava, jer su, pored RTV Kragujevac, prestale da rade i televizije Brus i Požega, kao i Centar za informisanje Novi Kneževac.\nMilosavljević, međutim, u izjavi za Politiku poriče da je polovina njegovih medija ugašena i priznaje jedino probleme u kragujevačkoj televiziji, objašnjavajući da je ona prestala da emituje program "zbog nečije pakosti".\nGrad ne raspisuje konkurs za projektno finansiranje medija, a radnici se nisu snašli u privatizaciji i nisu uspeli da zarade ni za osnovne troškove... Znam da sam u obavezi da dve godine ulažem, ali ovde nema kraja. Kako ne bih bio u većem gubitku pustio sam da odu u stečaj, rekao je on.\nGeneralni sekretar Udruženja novinara Srbije Nino Brajović potvrdio je da je Kragujevac grad rekorder kada je reč o nemaru prema medijima, ali je ukazao i da Milosavljević nikada nije realizovao socijalni program koji je radnicima nudio.\nDa je to uradio, do svega ovoga ne bi došlo. Ovakav scenario bi se sprečio i da je Ministarstvo privrede aktiviralo Milosavljevićeve bankarske garancije vredne 150.000 evra. Neko je odlučio da ga poštedi, naglasio je Brajović, koji je potvrdio saznanja Politike o četiri ugašena medija u vlasništvu Milosavljevića.


U Republici Srpskoj ukinut policijski sat - Vrisak.info\nU Republici Srpskoj ukinut policijski sat\nIzanredno stanje u Republici Srpskoj proglašeno je 28. ožujka zbog epidemiološke situacije izazvane virusom korona\nU Republici Srpskoj od danas se ukida ograničenje kretanja, odnosno policijski sat. Zabrana kretanja na teritoriji Republike Srpske ranije je bila na snazi od svake večeri od 22.00 sata do 5.00 sati ujutru narednog dana. I dalje je obavezno nošenje zaštinih maski na otvorenom i držanje distance.\nNarodna skupština jučer je donijela odluku o ukidanju izvanrednog stanja koje je bilo uvedeno zbog epidemije virusom korona. Ova odluka stupa na snagu narednog dana od objavljivanja u “Službenom glasniku Republike Srpske”.\nPremijer Republike Srpske Radovan Višković rekao je jučer u Narodnoj skupštini da su stvoreni uvjeti za ukidanje vanrednog stanja, ali da će Republički stožer za izvanredne situacije nastaviti da obavlja svoje obaveze. “Svjesni smo činjenice da i danas imamo određeni broj ljudi koji su pozitivni na virus, da ćemo ih imati i u narednim danima i moja molba je da ovo ne znači da smo došli u poziciju da možemo reći sad ćemo se opuštenije ponašati ili zaboraviti sve mjere koja nam struka nalaže”, rekao je je Višković.\nIzanredno stanje u Republici Srpskoj proglašeno je 28. ožujka zbog epidemiološke situacije izazvane virusom korona, piše Večernji list.\nTags: republika srpskaukinut policijski sat


Republika / Selektor Peruničić objavio spisak rukometaša na koje računa u kvalifikacijama za EP!\nsreda, 17. 10. 2018.| 14:27\nRukometna reprezentacija Srbije odigraće mečeve kvalifikacija za Svetsko prvenstvo sa Belgijom 24. oktobra, odnosno Švajcarskom tri dana kasnije. Selektor Nenad Peruničić saopštio je na koje momke računa pred premijeru na klupi "orlova".\nDok su na širem spisku mesto zauzeli sledeći igrači: Teodor Jandrić (Metaloplastika), Stevan Sretenović (Železničar), Đorđe Pisarić (Metaloplastika), Milan Milić (Metaloplastika), Jovica Nikolić (Vojvodina).\nPodsetimo, meč protiv Belgije biće ujedno i debi Peruničića na novoj funkciji.\nSport Rukomet Rukometna reprezentacija Srbije Rukometaši Srbije RSS Nenad Peruničić


Izvor: B92, 19.Apr.2021, 09:46\nŠpanski teniser Rafael Nadal rekao je da nije usresređen na obaranje rekorda.\nNadal je u intervjuu za "Metro" rekao da je Novak Đoković opsednut rekordima i da je Novak više fokusiran na te stvari.\nRafa trenutno ima 20 Grend slem titula, isto kao Rodžer Federer i to je jedini veliki rekord koji Novak ne drži.\nĐoković >> Pročitaj celu vest na sajtu B92 << je nekoliko puta istakao da mu je cilj da bude teniser sa najviše GS titula.\n"Novak je više fokusiran na obaranje rekorda. On je opsednut time. Ne mislim to na loš i negativan način, nego je on jednostavno koncentrisaniji i fokusiraniji na obaranje rekorda. Njemu to mnogo više znači, uvek govori o tome. Moj pristup tenisu nije takav. Imam zdraviju ambiciju, drugačiju od njega", rekao je Nadal.\nŠpanac uverava da ga rekordi preterano ne zanimaju...Najbolji španski teniser Rafael Nadal u intervjuu za britanski "Metro" govorio je o svom ljutom rivalu Novaku Đokoviću...Nadal je rekao da je Đoković opsednut obaranjem rekorda, a da njega to preterano ne zanima...Spoke with Rafael Nadal about...


Ozat se ne misli vraćati u Zenicu: S drugim klubovima pregovarao još prije prekida Premijer lige – Sport Centar Ozat se ne misli vraćati u Zenicu: S drugim klubovima pregovarao još prije prekida Premijer lige – Sport Centar\nTurski investitor Aydin Olgun je prije nekoliko dana odlučio da se povuče iz NK Čelik, a Umit Ozat je još uvijek zvanično trener zeničkog premijerligaša.\nOzat je na klupi Čelika od zimus, a nakon što se raširila pandemija korona virusa, otputovao je u Tursku, a prema njegovim izjavama, čini se kako se i nema namjeru vraćati u Bosnu i Hercegovinu.\nOvaj turski stručnjak očigledno već razmišlja o novom angažmanu, a to je gotovo i potvrdio za azerbejdžanski list Sportal.\n“Karijeru mogu nastaviti u Turskoj ili jednoj od susjednih zemalja. Prije širenja korona virusa bio sam u Azerbejdžanu i Iranu te razgovarao s tamošnjim timovima”, koji je tako otkrio kako je kao trener Čelika, još i prije prekida Premijer lige zbog pandemije, pregovarao o preuzimanju drugih klubova, što je zaista nečuveno.\nU tekstu koji je objavio Sportal, navodi se kako će Ozat napustiti Čelik zbog nemogućnosti dobijanja radne dozvole u BiH.


InfoBrcko.com - Direkcija za evropske integracije se oglasila o problemu prevođenja Upitnika EK\nDirekcija za evropske integracije se oglasila o problemu prevođenja Upitnika EK\tIstaknuto\nNa njemu, u skladu sa Zakonom o javnim nabavkama BiH mogu biti angažovani samo poslovni subjekti registrovani za usluge prevođenja, kao što su prevodilačke agencije, a ne pojedinci. Kvalifikovani prevodioci sa višegodišnjim iskustvom, uglavnom rade samostalno, odnosno honorarno, ili za firme čija djelatnost nije prevođenje (univerziteti, međunarodne organizacije, banke i sl.).\nIsto vrijedi i za sudske tumače, koje Zakon o javnim nabavkama ne smatra registrovanim poslovnim subjektima. U dva javna poziva za nabavku usluga prevođenja odgovora na upitnik Evropske komisije u skladu sa Zakonom o javnim nabavkama, ponuđači nisu dokazali da raspolažu dovoljnim brojem kvalifikovanih prevodilaca ili se na poziv nisu ni javili.\nDirekcija intenzivno traži modalitet angažmana dovoljnog broja kvalifikovanih prevodilaca koji bi osigurali kvalitetan prevod odgovora na upitnik EK, što je za cjelokupan posao od presudnog značaja.


Đilas: DS mora da povrati poverenje nekadašnjih glasača – Nadlanu.com\nĐilas: DS mora da povrati poverenje nekadašnjih glasača\nObjavljeno 23. jan 2013. / 23:04:57\nU intervjuu za Radio-televiziju Srbije (RTS), Đilas je rekao da će odluke najviših stranačkih organa jednako obavezivati i njega i svakog drugog člana DS-a, bez ozbira na to šta misli o njima i da li mu se sviđaju.\nPrema njegovim rečima, u DS demokratija će biti veća nego u drugim stranakama i svi će imati prava da kažu šta misle, pa čak i da kritikuju funkcionere partije u medijima, ali da red i pravila moraju da se znaju i da su oni koji ne sprovode tu politiku "sami sebe isključili iz stranke".\n"Za mene promene u stranci nisu personalne promene. Stranački organi će imati priliku da kažu šta imaju i o Dušanu Petroviću i o Vuku Jeremiću a da li će posle toga neki poslanici da postanu samostalni poslanici, nije mnogo važno", rekao je on.\nĐilas je rekao da DS više nema vremena da se bavi unutarstranačkim sukobima jer ima zadatak da povrati poverenje građana koje je izgubljeno na prethodnim izborima.\nOn je dodao da je potrebno da DS povrati status nacionalne institucije a da je to moguće jedino ako se vrati poverenje nekadašnjih glasača ali i intelektualaca i takozvanih "belih listića".\nStrategija DS-a za oporavak\nGovoreći o strategiji Demokratske stranke za oporavak Srbije, Đilas je rekao da se ona zasniva na spoljnoj politici kojoj je prvi zadatak ne samo ulazak u EU već i prihvatanje evropskih vrednosti.\nPrema njegovim rečima, ta strategija predviđa i da Srbija za deset godina treba da bude ekonomski i politički lider na Balkanu i da stekne takav položaj u svetu da može da zaštiti prava Srba koji žive van granica zemlje, bez želje za promenama granica.\nĐilas je rekao da smatra da država treba da osnuje izvoznu i razvojnu banku i da odredi deset gradova u kojima će uložiti novac da pokrene privredu. Dodao je da Srbija treba da se posveti razvoju poljoprivrede, prehrambenog i IT sektora, odnosno da se bavi izvozom finalnih proizvoda i zapošljavanjem što više ljudi.\nNOVOGODIŠNJA EUFORIJA U SKUPŠTINI SRBIJE: Neobična dekoracija na vratima Poslaničkog kluba DS tera na razmišljanje\nKristijan Golubović uputio "ledeni izazov" Đilasu "jer je mnogo krao"! (VIDEO)\nOn je ocenio da je neophodno da se u Srbiji sprovede depolitizacija, odnosno da se odrede koja su mesta politička a da o svemu drugom odlučuju stručnjaci.\nO Vučiću, Dinkiću...\nĐilas je ponovio da ne želi da kritikuje prvog potpredsednika Vlade Srbije Aleksandra Vučića po pitanju borbe protiv korupcije, ali da će uvek ukazivati na loša kadrovska rešenja Vlade, naročito po pitanju nekih ministara i direktora javnih preduzeća za koje je ocenio da nisu dorasli tom poslu ni svojim obrazovanjem ni iskustvom.\n"Vlada treba odmah da smeni (ministra prirodnih resursa Milana) Bačevića zbog ideje da se pravi kanal od Dunava do Egejskog mora... Pa to treba da prolazi kroz neku tamo Makedoniju i Grčku, pa jel’ pitao neko njih šta misle o tome? Prvo treba da mu se oduzme pasoš da ne putuje i sramoti nas tamo", rekao je Đilas.\nOn je rekao da je, takođe, veoma loše što su ministru Mlađanu Dinkiću prepuštene sve finansijske poluge u državi iako je, kako je ocenio, bio u svim vladama u poslednjih deset godina i imao katastrofalan učinak.\nGovoreći o eventualnoj koaliciji sa Srpskom naprednom strankom, Đilas je rekao da o tome pričaju isključivo Dinkić i premijer Ivica Dačić, iako baš njih dvojica stalno ponavljaju kako neće biti novih izbora.\nPredsednik DS-a je rekao da će o tome razmišljati tek nakon izbora i tek kada se odrede prioriteti u razvoju Srbije a da je jedino sigurno da u Vladi sa Demokratskom strankom neće biti Mlađana Dinkića.


Prošle godine u našoj zemlji značajno povećan broj odbranjenih doktorskih disertacija.\nSrbija je za samo nedelju dana dobila 187 doktora nauka! Sedmica u kojoj je odbranjeno verovatno najviše disertacija u istoriji našeg obrazovanja, bila je na kraju prethodne školske godine, a ovako veliki broj nastao je jer su doktorandi koji su studije počeli po starim programima mislili da će od 1. oktobra 2016. izgubiti pravo da završe školovanje.\nTokom cele prošle godine broj doktorata bio je veći nego što je uobičajeno. Tako je u 2016. godini odbranjeno 1.459 teza, dok je godinu ranije Srbija dobila 1.252 doktora nauka. Najviše radova odbranjeno je na najvećem - Univerzitetu u Beogradu, oko 55 odsto. Sledi Univerzitet u Novom Sadu, koji je dao petinu prošlogodišnjih doktora nauka, a na svim privatnim univerzitetima zajedno doktorirao je tek svaki deseti.\nAnalizu porasta broja doktorata uradila je Opservatorija društvenih inovacija (ODI), novoosnovano nevladino i neprofitno udruženje. Među osnivačima su i bivši ministar prosvete dr Srđan Verbić, sada direktor ODI, i njegov pomoćnik dr Milovan Šuvakov, predsednik Upravnog odbora ODI. Osnovna misija im je, navode, ostvarivanje ciljeva u oblasti razvoja ljudskog kapaciteta, odgovornog istraživanja i održivog razvoja Republike Srbije.\nŠuvakov kaže da je ovakvo istraživanje olakšano zahvaljujući Nacionalnom repozitorijumu doktorskih disertacija (NARDUS), bazi podataka koju vodi Ministarstvo prosvete i u koju su fakulteti dužni da dodaju sve radove najkasnije 90 dana posle odbrane.\n- NARDUS je uspostavljen izmenama Zakona o visokom obrazovanju 2014. Do februara ove godine, u bazu je uneto 5.406 doktorata, što ga čini najvećom riznicom znanja u regionu - govori dr Šuvakov, za "Novosti". - Ovakav porast broja odbranjenih doktorata posledica je člana 123 tog zakona, koji je utvrdio 1. oktobar kao krajnji rok za zaršetak doktorata "po starom programu". Predviđeno je da posle toga doktorat steknu samo oni koji su upisali i završili trogodišnje doktorske studije. Tako je taj krajnji rok izazvao drastično povećanje broja odbrana neposredno pred istek. Na kraju je rok produžen, ali to kandidati nisu znali do kraja septembra, kada su već imali organizovane odbrane.\nUkupno 187 odbranjenih doktorata u poslednjoj nedelji septembra 2016. godine bilo je šest puta više od nedeljnog proseka u 2016. godini.\nBaza doktorata NARDUS veoma je posećena, pa je do sada imala 124.060 ulaza, ili, u proseku, 30 po doktoratu. Fakulteti i dalje kasne u dostavljanju radova, pa tek njih 30 odsto poštuje rok od 90 dana.


Mine još uvijek predstavljaju opasnost u BiH - Klix.ba\n4.4.2009. u 13:23\nPodručje Bosanskopodrinjskog kantona (BPK) Goražde, poput drugih krajeva BiH, zagađeno je minama – potvrdio je Feni direktor Kantonalne uprave Civilne zaštite Ramo Živojević povodom 4. aprila - Međunarodnog dana borbe protiv mina.\nPrema njegovim riječima, preko 70 miliona metara kvadratnih u ovom kantonu označeno je kao sumnjiva površina, a tokom proteklih desetak godina, koliko se vrši tzv. humanitarno deminiranje, od mina i neeksplodiranih ubojitih sredstava očišćeno je oko 1,5 miliona metara kvadratnih površine.\n„Iako je sačinjen cijeli niz projekata deminiranja na ovom području, oni su na čekanju i zavise od osiguranja neophodnih finansijskih sredstava u ove svrhe. Otprilike 27 projekata nalazi se na listi prioriteta za 2009. godinu i ako se realizira bar 50 posto njih bit će dobro“, kazao je Živojević, dodajući da su prioritetne lokacije na nekadašnjim linijama razgraničenja koje se nalaze u blizini naseljenih područja.\n„Trenutno demineri Civilne zaštite rade na deminiranju lokacije Zavinje u naselju Pargani. U planu je i deminiranje u naselju Kolijevke, što je također jedan od prioriteta, a upravo za širi rejon Kolijevki, gdje su bila značajna borbena djejstva, sačinjeno je niz novih projekata za deminiranje, no oni su uvjetovani također finansijama. U budžetu BPK Goražde za ovu godinu u svrhu deminiranja planirano je 20.000 KM, dok se ostala sredstva nastoje osigurati od donatora posredstvom ITF-a i BHMAC-a“, istakao je Živojević.\nOn je dodao da se, ima li se u vidu da se značajan dio teritorije u ovom kantonu vodi kao sumnjiva površina, na svu sreću ovdje nisu dešavale veće tragedije.\n„Posljednja nesreća desila se u septembru 2007. godine u Prači kada je aktiviranjem mine povrijeđena jedna civilna osoba. Nesreća je bilo i u susjednim općinama Republike Srpske, gdje je također bilo stradalih osoba. Iako je većina lokacija za koje se pretpostavlja da postoje minska polja u ovom kantonu obilježena, vjerovatno postoje i druge koje nisu poznate, a pretpostavke su da sve mine i neeksplodirana ubojita sredstva neće biti očišćene ni u narednih 50 godina. Stoga, kako bi se izbjegle tragedije, oprez nikada nije naodmet", kazao je direktor Kantonalne uprave Civilne zaštite Goražde.\nOn je pozvao građane da poštuju upozorenja i ne kreću se u područjima za koje se pretpostvlja da su kontaminirana te da, ako imaju saznanja o postojanju minskih polja, o tome odmah obavijeste Civilnu zaštitu.


Slovaci se nećkaju - Partizan ima "plan B"! - Sportske.net\nSlovaci se nećkaju - Partizan ima "plan B"!\nFudbalski klub Partizan spreman je da aktivira "plan B" ukoliko Slovan uskoro ne prihvati ponudu za Sejdubu Sumu koju su crno-beli doneli u Bratislavu početkom nedelje.\nMa, kakav odlazak, Božinov će tek da piše istoriju Partizana?!Ni Ćirković ne putuje na Kipar!Iliev tvrdi: "Ili da prodamo Žileta, ili katanac!"Sada je jasno, Partizan ostaje bez trojice standardnih!Partizanov Brazilac završio u Junajtedu!\nDani prolaze a predstavnici Slovana iz Bratislave još uvek nisu poslali odgovor Partizanu vezano za transfer Sejdube Sume koji je bio prva opcija crno-belih na poziciji ofanzivnog veziste.\nOčekivali su u Humskoj da će taj transfer biti "zatvoren" do polaska na drugi deo priprema i da će trener Ivan Tomić moći da uigrava novog veznog igrača na Kipru, ali su sada mali izgledi da se tako nešto dogodi.\nUkoliko Slovan uskoro ne "aminuje" transfer Sejdube Sume u Partizan, šampion Srbije će se okrenuti drugoj opciji koja je bila spremna još pre polaska u Bratislavu na pregovore sa čelnima šampiona Slovačke.\nGeneralni direktor Partizana Miloš Vazura spreman je da krene u realizaciju "plana B" i očekuje se da crno-beli bez ikakvih problema završe posao sa igračem koji je već skautiran.\nČinjenica je da je prva opcija šampiona Srbije bio vezni fudbaler Slovana, ali u Humskoj ne žele da se odugovlači sa realizacijom transfera jer time treneru ostaje manje vremena za uklapanje tima.


Intel: Integracija sa Blokčeinom za efikasan zdravstveni sistem\nIntel je proizvođač čipova i tehnološka kompanija vredna 167 milijardi dolara. PokitDok je kompanija koja se bavi razvojem softvera i operater je usluga zdravstvenih transakcija. Intel je zvanično obezbedio partnerstvo sa PokitDok-om kako bi koristili Blokčein tehnologiju za stvaranje efikasnije platforme za preduzeća u zdravstvenoj industriji.\nHiperledžer - Blokčeinov konzorcijum kojim upravlja Linux Fondacija, je u aprilu 2016. godine najavio uvođenje Sawtooth Lake-a koji su razvili u Intelu, kako bi omogućili siguran transfer digitalnih sredstava za velika privredna preduzeća i organizacije.\nU okviru Hiperledžer konzorcijuma članovi korporacija i finansijskih institucija mogu da predlože platforme i protokole zasnovane na Blokčeinu. Kada se da predlog, on se razmatra od strane Tehničkog odbora i ako se odobri postaje zvaničan projekat Hiperledžera.\nTehnički odbor je prošle godine odobrio Intelov predlog - Sawtooth Lake i odmah su se bacili u proizvodnji i primenu. U to vreme Imda Suoza, potpredsednik i generalni direktor Open Source Tehnološkog centra u Intelu, je naveo:\n“Blokčein tehnologija može da pomogne u obmogućavanju sigurnog transfera digitalnih sredstava među poznatim i nepoznatim licima. Intel se raduje saradnjom sa Hiperledžer projektom kako bi unapredili sigurnost, skalabilnost i privatnost transakcija u korporacijama i manjim preduzećima.”\nPokitDok i Intel su u procesu razvoja Blokčein platforme koja se zove DokChain koja će biti postavljena na Sawtooth Lake sa dugoročnom strategijom da obezbedi decentralizovanu i transparentnu infrastrukturu za zdravstvene kompanije.\nOve dve kompanije su se fokusirale na pojednostavljenje prenosa sredstava između zdravstvenih kompanija i potencijalnih posrednika koji se trenutno vrše putem više platformi, servera i infrastruktura. U suštini, cilj dve kompanije i DokChain-a je da se stvori Blokčein platforma na koju se zdravstvene kompanije mogu osloniti kako bi olakšale sve transfere plaćanja, transakcija i sredstava na jednoj platformi.\nTed Taner, suosnivač i tehnički direktor u PokitDot-u, je u intervjuu istakao da bi implementacija Blokčein tehnologije mogla da promeni celu zdravstvenu industriju - obrada različitih vrsta podataka, uključujući sredstva, finansijskih informacija i podataka klijenata.\nIako je PokitDok vršio veliki broj testova sa različitim Blokčein protokolima i mrežama, kao što je Itirijum, Taner je objasnio da kompanija veruje da se Intelov Sawtooth Lake najbolje uklapa u zdravstvenu industriju.\nTaner dalje naglašava kako Intel i PokitDot imaju za cilj da pomognu kompanijama u okviru zdravstvene industrije prilikom upravljanja i provere identiteta i informacija u realnom vremenu, sa većim stepenom transparentnosti. Ako bi sve išlo po planu, Taner je naveo da bi potrošači u okviru zdravstvene industrije mogli da plaćaju račune bez čekanja u redu i čekanju čak i do 180 dana na obradu dokumenata.\n“Ovo je prvi korak u revoluciji. Sve je spremno i desi će se”, rekao je Majk Rid iz Intela.


Si Đinping: „Šokiran sam“ - 21.03.2022, Sputnik Srbija\nKineski predsednik Si Đinping rekao je da je „šokiran“ zbog pada putničkog aviona sa 132 osobe na jugozapadu zemlje i pozvao na istragu o nesreći, prenose... 21.03.2022, Sputnik Srbija\n„Šokirali smo se kada smo saznali za nesreću ‘Čajna isterna MU5735‘“, rekao je Si i pozvao na „sve napore“ u pravcu spasavanja i otkrivanja „uzroka nesreće što je pre moguće“, prenela je državna televizija Si-Si-Ti-Vi.Putnički avion sa 123 putnika i devet članova posade osobe srušio se danas na jugu Kine i pritom izazvao veliki požar. Još uvek se ne zna ništa o žrtvama.U toku su akcije spasavanja, a uzrok pada aviona nije poznat.\nsvet, hronika, pad aviona, kina\n12:13 21.03.2022 (Osveženo: 12:58 21.03.2022)\n© Sputnik / Alekseй Nikolьskiй / Uđi u foto-galerijuSi Đinping\nKineski predsednik Si Đinping rekao je da je „šokiran“ zbog pada putničkog aviona sa 132 osobe na jugozapadu zemlje i pozvao na istragu o nesreći, prenose kineski državni mediji.\n„Šokirali smo se kada smo saznali za nesreću ‘Čajna isterna MU5735‘“, rekao je Si i pozvao na „sve napore“ u pravcu spasavanja i otkrivanja „uzroka nesreće što je pre moguće“, prenela je državna televizija Si-Si-Ti-Vi.\nPutnički avion sa 123 putnika i devet članova posade osobe srušio se danas na jugu Kine i pritom izazvao veliki požar. Još uvek se ne zna ništa o žrtvama.\nU toku su akcije spasavanja, a uzrok pada aviona nije poznat.


"TO JE UPRAVO ONO ŠTO SMO HTELI DA POSTIGNEMO": Austrijski kancelar zadovoljan novim merama\nAleksander Šalenberg, Foto: Printscreen\nAustrijanci su odlučili na deset dana, do 24. novembra da ograniče kretanje nevakcinisanima, odnosno svim starijima od 12 godina koji nemaju potvrdu o vakcinaciji niti dokaz da su preležali kovid-19 u poslednjih 180 dana\nObjavljeno: 16.11.2021. 14:23h\nPola miliona vakcinisanih u Austriji za nedelju dana, od najave zabrane izlaska za nevakcinisane: to je upravo ono što smo hteli da postignemo, rekao je austrijski kancelar Aleksander Šalenberg.\nOd ponedeljka je u Austriji nevakcinisanim osobama ograničeno kretanje na posao, u najbližu prodavnicu ili kod lekara.\n- Mera već ima učinka - kaže Šalenberg u intervjuu za AFP.\nZa početak, Austrijanci su odlučili na deset dana, do 24. novembra da ograniče kretanje nevakcinisanima, odnosno svim starijima od 12 godina koji nemaju potvrdu o vakcinaciji niti dokaz da su preležali kovid-19 u poslednjih 180 dana.\nAleksander Šalenber, koji je nedavno na poziciji kancelara zamenio Sebastijana Kurca, priznao je da je reč o teškoj meri, koju vlada nije donela s lakoćom, s obzirom na to da je reč o tome da se deo stanovništva "delimično lišava slobode".\nNije reč o diskriminaciji, odbacio je kancelar optužbe. Vlada je angažovala pravne i ustavne stručnjake.\n- Cilj je da se nevakcinisani vakcinišu, a ne da se vakcinisani zatvaraju - poručio je kancelar.\nNi uz najbolju volju, kaže, ne bi mogao da zamisli da dve trećine društva pristane iz solidarnosti s nevakcinisanima takođe na lokdaun. Tada ne bi bilo prozivanja za diskriminaciju.\nAustrija se odlučila na tu meru jer je jedina šansa za izlazak iz začaranog kruga pandemije povećanje stope vakcinisanosti.\n- Ona je i dalje sramotno niska - požalio se austrijski premijer.\nStopa vakcinisanosti iznosi tek 65 posto stanovništva, prenosi nemački Tagesspiegel. U Nemačkoj je potpuno cepljenih 67,5 posto.\nU Austriji je panika jer im je sedmodnevna incidencija porasla na 892,7 slučajeva na 100.000 stanovnika: u Nemačkoj se pooštravaju mere na 312,4 novozaraženih na 100.000 stanovnika.\nHrvatska je druga najgora u Evropi (ne računajući Gibraltar), nakon Slovenije sa 1.116 novozaraženih na 100.000 stanovnika za nedelju dana, a Austrija je treća.\nNAKON ZAKLJUČAVANJA OKO 2 MILIONA STANOVNIKA U AUSTRIJI: Ministar zdravlja želi noćni lokdaun za sve! (VIDEO)\nPRVI PROTEST GRAĐANA AUSTRIJE PROTIV LOKDAUNA: "Ovo je nezakonito i nehumano"\nAleksander ŠalenbergAustrijaNevakcinisaniLokdaunKorona virus


1,5 miliona dinara za projekte mladih u Užicu - OGLASNA TABLA - INFO\n20 априла, 2021 065\nGrad Užice će ove godine sa milion i po dinara podržati omladinske projekte, što je za 500 hiljada dinara više u odnosu na prethodnu. Po rečima Ratka Trmčića, člana Gradskog veća za društvene delatnosti i u narednom periodu radiće se na stalnom unapređenju modela saradnje sa mladima.\n“Trudićemo se da u budućnosti taj iznos sredstava bude veći. Grad će podržavati sve dobre predloge i ideje, a ovaj konkurs za omladinske projekte prilika je da pokažu šta je ono što im je potrebno i gde im se može pružiti podrška.”\nJavni konkurs za finansiranje programa za mlade objavljen je 16. aprila i trajaće do 05. maja. Najmanji iznos koji udruženja mogu da dobiju je 70 hiljada, a najviši iznos 200 hiljada dinara, istakla je Marija Maričić koordinatorka Kancelarije za mlade.\n“Pored već prioritetnih tema kakve su narkomanija i promocija koncepta volonterizma i odogovornosti prema društvenoj zajednici, ove godine zastupljena je i nova oblast nastala shodno situaciji koja traje više od godinu dana, a odnosi se na pandemiju korona virusa, tj. podizanje svesti građanstva o javnom zdravlju. Smatramo da je to prioritet i jako je bitno da informišemo mlade o celoj situaciji u vezi sa korona virusom.”\nDa imaju dobre ideje mladi su pokazali prethodnih godina, a kroz angažovanje u Udruženjima mogu i do njihove realizacije.\nSve smernice oko učešća na konkursu udruženja i organizacije mladih mogu dobiti u Gradskoj upravi i Kancelariji za mlade Grada užica, a potrebna dokumentacija dostupna je na sajtu Grada www.uzice.rs .


Центар Новог Сада красиће и фонтана\n[ 14/04/2021 ] Rekordna zaplena kokaina u Hrvatskoj – pola tone sakriveno u kontejneru banana iz Južne Amerike\tRegion\n[ 14/04/2021 ] Bajden povlači trupe iz Avganistana do 11. septembra\tVesti\n[ 14/04/2021 ] Iranski mediji: Napadnut obaveštajni centar Mosada u Iraku\tVesti\n[ 14/04/2021 ] Tragedija u Nigeru, najmanje dvadesetoro dece stradalo u požaru\tVesti\n[ 14/04/2021 ] Sneg na planinama, moguć i u nižim predelima\tDRUŠTVO\nHomeDRUŠTVOCentar Novog Sada krasiće i fontana\nCentar Novog Sada krasiće i fontana\nNOVI SAD: Pozorišni trg i deo Uspenske ulice ispred Srpskog narodnog pozorište je veliko gradilište.\nFoto: Dnevnik (Vanja Fifa)\nNa ograđenom prostoru ekipe radnika marljivo rade, građevinska mehanizacija na svakom koraku, a kako se naša ekipa uverila, u toku je zamena cevi i formiranje sistema koji treba da obezbedi rad nove fontane. Rekonstrukcija dela gradskog jezgra veliki je posao, tako da će, nakon višedecenijskog propadanja, okolina SNP-a, umesto ispucalog mermernog popločanja, konačno dobiti novo.\nOsim parternog i hortikulturnog uređenja, planirana je i rekonstrukcija podzemnih instalacija, izgradnja javnog i dekorativnog osvetljenja i postavljanje novog urbanog mobilijara na prostoru Pozorišnog trga, Uspenske ulice i dela prolaza do polukružnog trga, između „Apolo” centra i SNP-a.\nNa raskršću Pozorišnog trga i Uspenske ulice, na zapuštenoj zelenoj površini, kod nezavršene zgrade Poštanske štedionice, projekatom je predviđena fontana, kao i postavljanje klupa i žardinjera. Osim toga, u planu je i postavljanje informacionih displeja i memorijalne trake, koja je zamišljena kao “protok vremena”, te će na njoj biti ugravirani događaji i zanimljivosti iz istorije Novog Sada. Interesantan je podatak da će ta traka pratiti trasu nekadašnje “Male Jevrejske” i pružaće se od zgrade „Apolo centra” do informacionog stuba, visine sedam metara. Na obuhvaćenom prostoru predviđene su četiri digitalne informacione table, i to po jedna za SNP, turustička, za GSP, kao i na info-stubu na kraju memorijalne trake.\nU zoni Uspenske ulice projektovane su dve autobuske niše s nadstrešnicama, a potporni zidić oko Pozorišta biće preoblikovan u kontinualnu klupu, dok je uz trotoar do zelenog pojasa predviđena biciklistička staza. Duž Uspenske ulice biće drvored, s tim da će, kako je u tenderskoj dokumentaciji svojevremeno navedeno, 16 stabala biti sačuvano, šest lipa presađeno na druga mesta u gradu, dok će tri stabla biti uklonjena, a planirana je sadnja novih 25, delimično izraslih lišćara.\nZa prvu fazu radova, koja će trajati oko devet meseci, biće izdvojeno malo više od 378 miliona dinara, s PDV-om, dok je pribavljanje tehničke dokumentacije koštalo Grad oko 18,7 miliona dinara, s tim da su odabrani projektanti kao polaznu osnovu koristili pobednička rešenja s arhitektonskog konkursa.\nCelokupnim projektom obuhvaćene su javne površine, koje se prostiru na 6,82 hektara, pa su radovi podeljeni po zonama. Osim Pozorišnog trga, Uspenske ulice i dela prolaza između „Apolo centra” i SNP-a, u narednim fazama je planirano sređivanje, odnosno rekonstrukcija polukružnog trga na mestu montažne garaže i Prolaza Miloša Hadžića, platoa ispred starog bioskopa JNA, dela Njegoševe ulice, Trga slobode, Ulice Modene i dela Ulice kralja Alekasandra, kao i prolaza uz Menratovu palatu.\nSve više zemalja obustavlja upotrebu vakcine Džonson i Džonson\nSvakom vakcinisanom radniku Valjaonice bakra po 10.000 dinara


UNS :: Vesti :: Fejsbuk i Instagram će objaviti više podataka o tome kako oglasi ciljaju korisnike\nNaslovna | Aktuelno | Vesti | Fejsbuk i Instagram će objaviti više podataka o tome kako oglasi ciljaju korisnike\nAutor: Asosijeted pres Izvor: Glasamerike.net\nMajka firma Fejsbuka, Meta, saopštila je da će početi javno da daje više detalja o tome kako oglašivači ciljaju ljude političkim oglasima, samo nekoliko meseci pre američkih izbora u Sjedinjenim Državama na sredini predsedničkog mandata.\nNajava je usledila nakon višegodišnjih kritika da platforme društvenih mreža skrivaju previše informacija o tome kako kampanje, posebne interesne grupe i političari, koriste platformu da ciljaju male krugove ljudi polarizirajućim porukama, porukama koje izazivaju podele ili obmanjuju.\nMeta, koja takođe poseduje i Instagram, saopštila je da će u julu početi da objavljuje detalje o demografiji i interesima publike koja je ciljana oglasima koji se prikazuju na dve njene primarne društvene mreže. Kompanija će takođe podeliti koliko su oglašivači potrošili u nastojanju da ciljaju ljude u određenim državama.\n"Omogucćavajući kriterijume ciljanja oglašivača za analizu i izveštavanje o oglasima koji se prikazuju o društvenim pitanjima, izborima i politici, nadamo se da ćemo pomoći ljudima da bolje razumeju prakse koje se koriste da bi se došlo do potencijalnih glasača preko naših tehnologija", napisao je Džef King u izjavi objavljenoj na sajtu Mete.\nNovi detalji bi mogli da bace više svetla na to kako političari šire obmanjujuće ili kontroverzne političke poruke u određenim grupama ljudi. Grupe za zastupanje i demokrate, na primer, godinama tvrde da obmanjujući politički oglasi preplavljuju Fejsbuk zidove stanvnika koje govori španski.\nInformacije će biti prikazane u biblioteci oglasa na Fejsbuku, javnoj bazi podataka koja već pokazuje koliko kompanije, političari ili kampanje troše na svaki oglas koji pokreću na Fejsbuku, Instagramu ili Vocapu. Trenutno, svako može da vidi koliko je stranica potrošila na prikazivanje oglasa i analizu uzrasta, pola i država ili zemalja u kojima se oglas prikazuje.\nInformacije će biti dostupne u 242 zemlje kada se objavi društveni, politički ili predizborni oglas, navodi Meta u saopštenju.\nMeta je prikupila 86 milijardi dolara prihoda tokom 2020, poslednje velike izborne godine u SAD, delimično zahvaljujući svom granularnom sistemu ciljanja oglasa. Fejsbukov oglasni sistem je toliko prilagodljiv da oglašivači mogu ciljati jednog korisnika od više milijardi na platformi, ako to žele.\nMeta je u svom saopštenju u ponedeljak rekla da će istraživačima pružiti nove detalje koji pokazuju kategorije interesovanja koje su oglašivači izabrali kada su pokušali da ciljaju ljude na platformi.


Jedna greška pri spavanju utiče na loš san\nAko se trudite da spavate sedam sati svake noći i želite da se ne budite postoji nekoliko načina kojima možete ovo i da iskontrolišete.\nZa početak, ne gledajte u telefon najmanje sat vremena prije spavanja i izbjegavajte konzumaciju kofeina kasno popodne i uveče. Ono što je jedna od ključnih stvari je i to da bi trebalo da vam spavaća soba bude što tamnija.\nVaše okruženje za spavanje treba da bude tamno za optimalan odmor, prema nedavnoj studiji objavljenoj u naučnom časopisu PNAS.\nIstraživači spavanja na Medicinskom fakultetu Feinberg Univerziteta Nortvestern otkrili su da izlaganje čak i maloj količini ambijentalnog svjetla tokom noći može da bude štetno za kardiovaskularne funkcije dok spavate i povećaju otpornost na insulin sljedećeg jutra, prenosi Real Simple.\nPrekomjerno izlaganje večernjem svjetlu može negativno da utiče na metaboličke funkcije. Naš mozak koristi prisustvo svjetlosti kao signal da je vrijeme da budemo budni i na oprezu, a tamu kao signal da je vrijeme da se isključimo i spavamo. Izlaganje svjetlosti aktivira nervni sistem i povećava broj otkucaja srca, tako da smo spremni za dan. Noću, s druge strane, parasimpatički nervni sistem, naš sistem za odmor i varenje, treba da preuzme vodeću ulogu, promovišući opuštanje, smanjenje otkucaja srca i održavanje zdravog metabolizma.\n"Vaše oči su direktna veza sa dijelom mozga koji kontroliše cirkadijalni ritam. Ako postoji značajna količina svjetlosnih smetnji u vrijeme kada vaše tijelo pokušava da zaspi, to može da izazove loš san ili nezdravo programirane cikluse spavanja, što može da dovede do značajnog broja drugih medicinskih problema", kažu autori istraživanja.\nŠta možete da preduzmete:\nTrudite se da ne zaspite sa uključenim televizorom\nIsključite ili uklonite sve uređaje koji stvaraju nepotrebno svjetlo\nPostavite zavjese za zamračivanje\nNosite masku za spavanje\nnarušen kvalitet spavanja\nUz kvalitetan san idu i bolji poslovni rezultati


"Okusi prirodu" veza između prozvođača zdrave hrane i kupaca - PPmedia\nPosted on\t18 априла, 2020 11:01 am by adminpp033\n“Mišljenja smo da poljoprivrednici treba samo da rade ono što najbolje znaju, a to je da proizvode zdravu hranu na prirodan način, a poslove marketinga da prepušte timu ‘Okusi prirodu’. Tako ćemo najbolje pomoći jedni drugima, povećati proizvodnju, a samim tim pomoći i državi. Pozivamo poljoprivredne proizvođače da nam se jave slanjem poruke na e-mail okusiprirodu@gmail.com ili na facebook stranicu Okusi prirodu, gde će dobiti sve potrebne informacije i eventualnu pomoć. Kako bi se solidarisali u vremenu krize, za sve one koji se prijave do kraja maja na ovu platformu dobiće godinu dana besplatno kompletnu uslugu marketinga”, kazao je idejni tvorac platforme Edin Zuković.\nОзнаке: aplikacije, Crna Gora, Pljevlja, Poljoprivreda, Srbija


Suspendovano petoro učitelja na Novom Beogradu\nIzvor: Radio 021, 05.Okt.2018, 22:47\nRoditelji đaka Osnovne škole "Ratko Mitrović" u Novom Beogradu, zabrinuti što im deca u poslednje vreme često imaju nove učiteljice.\nRazlog promenama je, kako kažu, to što je u ovoj školi pokrenut disciplinski postupak protiv čak petoro pedagoga, koji su trenutno udaljeni s posla.\nDirektorka ove ugledne osmoletke, čiji su osmaci ostvarili najbolje rezultate na prijemnom za srednje škole, o čemu su Novosti pisale, Svetlana Radoičić ne želi da komentariše >> Pročitaj celu vest na sajtu Radio 021 << razloge pokretanja postupka. U Gradskom sekretarijatu za obrazovanje navode da je do pokretanja postupka i kasnijih posledica toga, doveo interni problem u školi.\nKako objašnjavaju roditelji, deca danima nisu znala šta se dešava sa njihovom učiteljicom, dok su se smenjivali učitelji na zameni. Tvrde da u ovako maloj školi, koja ima samo dva-tri odeljenja po razredu i mali nastavni kolektiv, petoro zaposlenih manje ugrožava nastavu i interese dece.\n"Saznali smo da je za suspenzije "kriva" pobuna nastavnog osoblja, kojima nisu isplaćene dnevnice za rekreativnu. Direktorka je taj novac iskoristila da pokrije neka dugovanja škole, jer joj ne bi isplatili platu za zaposlene zbog duga. Kada su se učitelji pobunili, učiteljica Ljubica Popović je dobila otkaz, dok je naša Katarina Pejović suspendovana na tri meseca", objašnjava grupa roditelja.\nNezadovoljni roditelji, koji su za danas od 18 sati zakazali protest, ne žele da se bave razlozima suspenzije, već da ukažu na to da u ovakvoj situaciji niko nije mislio na decu.\nKako je za "Novosti" potvrdila direktorka ove škole Svetlana Radoičić, u skladu sa Zakonom pokrenut je disciplinski postupak. Ipak, na pitanje ko zamenjuje odsutne učitelje i da li đaci zbog toga "trpe", nije želela da odgovori.\nU Sekretarijatu za obrazovanje i dečju zaštitu potvrdili su da su obavešteni o ovom slučaju. "U toku je postupak protiv petoro zaposlenih u OŠ "Ratko Mitrović" i u ovom trenutku još je u toku inspekcijski nadzor, nakon čega ćemo imati više detalja o događanjima u školi", kažu u Sekretarijatu.\nB92: Ministar smenio direktorku škole na NBG\nNoviMagazin.rs: Šarčević smenio direktorku Osnovne škole na Novom Beogradu\nRTS: Šarčević smenio direktorku škole zbog nezakonitog postupanja


Agencija za borbu protiv korupcije podseća funkcionere da su dužni da podnesu izveštaj o imovini i prihodima (u daljem tekstu: Izveštaj) najkasnije do 31. januara tekuće godine sa stanjem na dan 31. decembra prethodne godine, ukoliko je došlo do bitnih promena u odnosu na podatke iz prethodno podnetog Izveštaja.\nPodsećamo da je i funkcioner, kome je prestala javna funkcija, dužan da podnese Izveštaj o bitnim promenama jednom godišnje i u naredne dve godine po prestanku javne funkcije.\nBitnom promenom smatra se svaka promena podataka iz Izveštaja, koja se odnosi na imovinu, čija vrednost prelazi iznos godišnje prosečne zarade bez poreza i doprinosa u Republici Srbiji.\nIznos godišnje prosečne zarade bez poreza i doprinosa u Republici Srbiji približno iznosi oko 4.500 evra.\nIzbori za odbornike Skupština opštine Doljevac, Kladovo, Kula i Lučani održani su 16. decembra 2018. godine.\nShodno članu 29. Zakona o finansiranju političkih aktivnosti, politički subjekti koji su učestvovali u izbornoj kampanji imaju obavezu da Agenciji za borbu protiv korupcije podnesu izveštaje o troškovima izbornih kampanja, u roku od 30 dana od dana objavljivanja konačnih rezultata izbora.\nRok za podnošenje izveštaja političkih subjekata o troškovima izborne kampanje ističe u sredu 16. januara 2019. godine.\noktobar 24, 2018 11:00 am - 2:00 pm\nCiklus obuka: „Sprečavanje sukoba interesa i kontrola imovine i prihoda funkcionera“ – Kruševac\noktobar 23, 2018 11:00 am - 2:00 pm\nCiklus obuka: „Sprečavanje sukoba interesa i kontrola imovine i prihoda funkcionera“ – Kragujevac


„Revizija istorije Evrope u XX veku deo je strategije revizije granica u Evropi“\n„Revizija istorije Evrope u XX veku deo je strategije revizije granica u Evropi“\nAktivnosti i stvavovi Beogradskog foruma za svet ravnopravnih sve više su prisutni u domaćoj i međunarodnoj javnosti.\nU protekloj godini Forum je organizovao više konferencija, tribina i okruglih stolova o aktuelnim domaćim i međunarodnim temama. Njegovi predstavnici učestvovali su na međunarodnim konferencijama u Turskoj, Kini, Švajcarskoj, Nemačkoj i Kipru.\nCiljevi Beogradskog foruma – mir, solidarnost, poštovanje međunarodnog prava i zaštita ljudskih prava u skladu sa Univerzalnom deklaracijom o ljudskim pravima UN – sve su prisutniji i u sredinama mladih, posebno među studentskom omladinom.\nOvo su samo neki akcenti iz Izveštaja koji je podnet na godišnjoj Skupštini Beogradskog foruma.\nSkupštini, koja je održana u Galeriji „Progres” prisustvovalo je oko 250 članova i prijatelja Foruma, među kojima su bili Vladika bački Dr Irinej Bulović, izvršni sekretar svetskog Saveta za mir Iraklis Tsavdaridis, predstavnik Kluba generala i admirala Zlatan Terzić, zatim prve ličnosti Društva srpskih domaćina, Fonda za mlade poljoprivrednike „Borka Vučić”, više udruženja Srba sa Kosova i Metohije, predstavnici studenata Univerziteta u Banja Luci i mnogi drugi.\nZapaženo je prisustvo više stranih ambasadora i diplomatskih predstavnika prijateljskih zemalja, među kojima su bili ambasador Irana, Njegova Ekselencija Majid Fahir Pour, predstavnici ambasade Kine i Belorusije.\nU Izveštaju o radu koji je podneo Živadin Jovanović, pored ostalog je istaknuto da je Forum izdao više knjiga među kojima su najznačajnije „Od agresije do secesije 2”, „Od Nirnberga do Haga – pouke istorije” i druge.\nGovoreći o aktuelnim društvenim i političkim pitanjima, Jovanović je, između ostalog, istakao:\n„Revizija istorije Evrope u XX veku nije sama sebi cilj. To je deo strategije revizije granica u Evropi. Ne verujem u dugotrajnost rešenja nametnutih agresijom i silom NATO-a, bilo gde, pa ni na Balkanu. Svuda gde je agresor intervenisao, za sobom je ostavljao haos, etničke i verske sukobe i fragmentaciju državnih teritorija, ekonomsku i socijalnu bedu.\nNa Samitu NATO-a u Lisabonu, EU je 2010. godine formalno prihvatila planove NATO- a (SAD) kao svoje planove.Imajući u vidu nove izazove i iskušenja u Evropi i svetu, potrebno je da mirovni pokreti i udruženja udvostruče svoje napore u borbi za očuvanje mira i stabilnosti, za poštovanje međunarodnog prava, posebno principa nepovredivosti suvereniteta i teritorijalnog integriteta”.\nOsnovni i najprioritetniji zadatak Foruma u 2014. godini je obeležavanje 15. godišnjice agresije NATO na Srbiji (SRJ) pod sloganom „Da se ne zaboravi”.\nCentralni događaj tog programa biće Međunarodna Konferencija na temu „Globalni mir v.s. globalni intervencionizam”, od 21-23. marta 2014. godine u Beogradu. Konferenciji će prisustvovati veliki broj naučnika i javnih ličnosti iz svih delova sveta, uključujući Rusiju, Kinu, SAD, Indiju, Nemačku, Brazil.\nProf. dr Radovan Radinović predstavio je najnoviju knjigu Beogradskog foruma „Od agresije do secesije 2”, apostrofirajući najznačajnija pitanja i ukazujući na njihove dugoročne posledice, posebno otimanje 15 % teritorije Srbije na kojoj se uspostavlja druga albanska država na Balkanu.\nO međunarodnim aktivnostima Beogradskog foruma u proteklom periodu, govorila je Sandra Davidović. Skupštinom je predsedavao Dragomir Vučićević, ambasador u penziji.


PO DIPLOMU U INOSTRANSTVO: Svake godine 14.000 studenata odlazi iz Srbije, najpovoljniji uslovi u Italiji | Serbiantimes.info\nU Beogradu i Novom Sadu 26. i 27. oktobra održaće se sajam posvećen školovanju i stipendijama u inostranstvu koji okuplja više 50 predstavnika univerziteta iz celog sveta\nSvake godine oko 14.000 državljana Srbije ode na studije u inostranstvo, na svim nivoima. Na spisku zemalja gde studenti iz Srbije najčešće odlaze da studiraju su Italija, Nemačka, Mađarska, Grčka, Slovenija, Velika Britanija, SAD i Kanada.\nAna Marija Marinković iz licenciranog centra za školovanje u inostranstvu “Ino Edukacije” rekla je da je najprohodniji put za studiranje u Italijiji, jer ta zemlja daje najveći novac za troškove života, a ni studije na državnim univerzitetima nisu skupe.\n“Primera radi, u Padovi godina košta oko 2.000 evra. Republika Italija, takođe, daje regionalne stipendije za troškove života, oko 5.000 evra godišnje, zbog čega je ova zemlja trenutno ‘hit’ i tamo odlaze dobri studenti jer moraju dobro da se pripreme jer je konkurencija velika”, rekla je Marinkovićeva.\nKada je reč o Austriji, gde postoji tradicija studiranja studenata iz Srbije duga 200 godina, studije tamo više nisu besplatne.\nKoštaju u proseku oko 1.500 evra ali se vize dobijaju teže nego ranije, a uz to se pri upisu traži viši nivo znanja nemačkog jezika.\nOd studenata u koje mi imamo uvid, 40-50 odsto odlazi da studira biznis ili ekonomiju jer im je to kasnije isplativije kada se vrate ovde ili ostanu da rade u inostranstvu\nTramp promenio pravila igre u SAD\nTroškovi života su povoljniji u zemljama kao što su Italija, Slovenija, Mađarska i Grčka, a najskuplje je u Australiji, SAD i Kanadi.\n“Kada je reč o studiranju u SAD, Donald Tramp je doneo velike promene u svim sferama pa tako i u školovanju. Vize se teže dobijaju a stipendija je manje tako da većina studenata odavde odlazi ili na sportske stipendije ili školovanje sami plate. Većina ostaje na osnovnim studijama ovde ili u nekoj evropskoj zemlji pa u SAD odlaze na master studije”, objašnjava Marinkovićeva.\nNajtraženije oblasti za studiranje\nKada je reč o studijskim programima, najčešće se biraju oblast menadžmenta, ekonomije, psihologije, komunikacija, IT sektor, mašinstvo, a manje se bira, recimo, pravo jer je ono više vezano za lokalni sistem.\n“Od studenata u koje mi imamo uvid, 40-50 odsto odlazi da studira biznis ili ekonomiju jer im je to kasnije isplativije kada se vrate ovde ili ostanu da rade u inostranstvu a često su to i deca preduzetnika pa im je taj put blizak”, kaže Marinkovićeva.\nMorate da imate i sartifikat jezika, dokumentacija koju je potrebno sakupiti tako da je uvek dobro krenuti u taj proces godinu dana ranije\nProceduru pokrenuti godinu dana ranije\nKada je reč o apliciranju, za to je potrebno najmanje devet meseci.\n“U Srbiji je to dosta kasno jer se tek u junu završavaju mature ili osnovne studije a u inostranstvu je glavni fokus od januara do maja. Morate da imate i sartifikat jezika, dokumentacija koju je potrebno sakupiti tako da je uvek dobro krenuti u taj proces godinu dana ranije”, rekla je gostujući u Jutarnjem programu Ana Marija Marinković iz “Ino Edukacija”.\nU Beogradu i Novom Sadu 26. i 27. oktobra održava se sajam posvećen školovanju i stipendijama u inostranstvu koji okuplja više 50 predstavnika univerziteta iz celog sveta.\nRelated Topics:AmerikastudentiItalijastudiranje u inostranstvustipendije


Patrik Vijera nije više trener Nice\nPoslije sinoćnjeg poraza na domaćem terenu od Bajer Leverkuzena u okviru grupne faze Lige Evrope (3:2), uprava Nice je jutros uručila otkaz treneru Patriku Vijeri, prenosi “Goal”.\nPod trenerskom palicom mladog stručnjaka, Nica nije obezbijedila prolaz u drugu fazu evropskog takmičenja, a u Ligi 1 tek zauzima 11. poziciju.\n“Pošto je stigao u Nicu u ljeto 2018. godine, Patrik Vijera od danas više nije trener ovog kluba” – piše u klupskom saopštenju koje je izdato jutros.\nIz kluba su potvrdili da će za vikend protiv Remsa “Orlove” voditi Vijerin asistent Rumun Adrijan Ursea.\nPatrik Vijera je u Nicu došao u maju 2018. godine, a prethodno je kao glavni trener vodio sa klupe Njujork siti.\nPrethodni članakTadić: “Imamo mladu i perspektivnu ekipu i svjesni smo da je svaka utakmica izazov za nas”\nNaredni članakRasel Vestbruk se oprostio od navijača Hjuston Roketsa


Novi Airbus A400M biće otkriven na berlinskom sajmu vazduhoplovstva ILA 2010 Novi Airbus A400M biće otkriven na berlinskom sajmu vazduhoplovstva ILA 2010 – Personal magazin\nNovi Airbus A400M biće otkriven na berlinskom sajmu vazduhoplovstva ILA 2010\nNa sajmu vazduhoplovstva ILA Berlin Air Show, koji će se održati od 8.6. do 13. 6. na berlinskom aerodromu Schönefeld, Erbas će proslaviti četrdesetogodišnjicu postojanja kao uspešna i inovativna kompanija.…\nNa sajmu vazduhoplovstva ILA Berlin Air Show, koji će se održati od 8.6. do 13. 6. na berlinskom aerodromu Schönefeld, Erbas će proslaviti četrdesetogodišnjicu postojanja kao uspešna i inovativna kompanija.\nPosetiocima sajma će biti predstavljeno poslednje dostignuće vojnog ogranka Erbasa, transportni avion za XXI vek A400M. Ovaj vojni transporter biće osposobljen za taktičke i strateške zadatke, kao i za dopunu goriva u toku leta. Tokom prva dva dana trajanja manifestacije, avion će biti prikazan na zemlji i u vazduhu, a sajam će napustiti 10.6.\nSledećeg dana zameniće ga nova “kraljica neba,” putnički A380. Tokom demonstracije leta, posetioci će moći da se uvere u odsustvo buke koje karakteriše ovu ekološku letelicu, što je poželjnom na svakom aerodromu.\nGosti će na EADS-ovom štandu imati prilike da se detaljnije upoznaju sa Erbasovim rešenjima iz oblasti vojne i civilne avijacije uz pomoć interaktivnog vodiča. Takođe će moći da vide otvoreni model aviona A320P2F (putnički avion prepravljen za prevoz tereta), poprečni presek trupa A400M u punoj veličini, kao i maketu kabine A350 XWB u okviru koje će se nalaziti bioskop sa multimedijalnom prezentacijom Erbasovih inovacija. Stručnjaci Erbasa biće prisutni na sajmu, i spremni da odgovore na sva pitanja posetilaca štanda.\nU toku trajanja ILA sajma, Erbas će studentima i diplomcima iz oblasti avio industrije, inženjerstva i poslovnih nauka pružiti priliku da se upoznaju sa mogućnostima zapošljavanja u toj kompaniji.\nNovi Airbus A400M biće otkriven na berlinskom sajmu vazduhoplovstva ILA 2010 was last modified: June 3rd, 2010 by Redakcija\nA400MAirbusAirbus A400MILA Berlin Air Show\nDolazi nam NBA Elite 11


Commercium :: Vesti - Potvrda o poreskom oslobođenju\nOd 1. februara 2019. godine prestaje obaveza da obveznici PDV koji su ostvarili poresko oslobođenje iz člana 24. stav 1. tač. 16a, 16b, i 16v Zakona o PDV dostavljaju Poreskoj upravi pregled potvrda o poreskom oslobođenju.\nČlanom 31, 36 i 41. Pravilnika o načinu i postupku ostvarivanja poreskih oslobođenja kod PDV sa pravom na odbitak prethodnog poreza, propisana je obaveza da obveznik PDV uz poresku prijavu za poreski period u kojem je ostvario poresko oslobođenje iz člna 24. stav 1. tač. 16a, 16b i 16v Zakona o PDV dostavlja pregled potvrda o poreskom oslobođenju sa podacima o broju i datumu potvrda i vrednosti prometa dobara i usluga, odnosno uvoza dobara.\nPravilnikom o izmenama i dopunama Pravilnika o načinu i postupku ostvarivanja poreskih oslobođenja kod PDV sa pravom na odbitak prethodnog poreza, brisana je obaveza dostavljanja navedenog Pregleda potvrda o poreskom oslobođenju, sa primenom od 1. februara 2019. godine.\nPoresko oslobođenje iz člana 16a Zakona o PDV odnosi se za promet dobara i usluga koji se vrši u skladu sa ugovorima o donaciji zaključenim sa državnom zajednicom Srbija i Crna Gora, ili sa Republikom Srbijom , pod uslovom da je tim ugovorom predvbiđeno da se iz dobijenih novčanih sredstava neće plaćati troškovi poreza.\nPoresko oslobođenje iz člana 16b Zakona o PDV odnosi se za promet dobara i usluga koji se vrši u skladu sa ugovorima o kreditu, odnosno zajmu zaključenim između državne zajednice Srbija i Crna Gora, ili Republike Srbije i međunarodne finsijske organizacije,državne zajednice Srbije i Crne Gore ili Republike Srbije i druge države, treće strane i međunarodne finsijske organizacije u kojim se Republika Srbija pojavljuje kao garant, odnosno kontragarant, treće strane i druge države u kojim se Republika Srbija pojavljuje kao garant, odnosno kontragarant ,pod uslovom da je tim ugovorom predviđeno da se iz dobijenih novčanih sredstava neće plaćati troškovi poreza.\nPoresko oslobođenje iz člana 16v Zakona o PDV odnosi se za promet dobara i usluga koji se vrši u skladu sa međunarodnim ugovorom pod uslovom da je tim ugovorom predviđeno poresko oslobođenje.


ELCA | Metalex ATM\nNaslovna strana » ELCA » ELCA\nELCA je italijanska kompanija sa sedištem u Vićenci koja se bavi razvojem i proizvodnjom bezbednosnih radio-daljinskih komandi i elektronike za automatizaciju aplikacija kao što su: mosni kranovi, stubni kranovi, konzolne dizalice, kamionski kranovi, mešalice za beton, pumpe za beton.\nELCA je od godine osnivanje, 1991, do danas uvek bila opredeljena za istraživanje i razvoj donoseći nove tehnologije i inovacije.\nŠta su radio-daljinske komande?\nSistem za radio-daljinske komande omogućava operateru da se slobodno kreće oko mašine. Prenosna odašiljač jedinica ne mora da se povezuje pomoću kablova, i stoga operater može da bude na bezbednoj udaljenosti od mašine i na mestu koje je mnogo pogodnije za kontrolu pokreta mašine.\nSvaki deo radio-daljinske komande koristi određeni prenosni telegram koji se individualno programira od strane proizvođača i koji ne može da se modifikuje. Iz ovog razloga, svaki predajnik može da reaguje samo sa svojim prijemnikom, ali ne sa drugim radio-daljinskim uređajima.\nOperativna frekvencija koju koriste radio-daljinske komande može se lako programirati i modifikovati od strane operatera u okviru varirajućih frekvencija, te operater takođe može da radi blizu drugih radio-daljinskih mašina recipročnog radio mešanja.\nSvaki radio-daljinski uređaj ima dva glavna dela:\nprenosnu ODAŠILJAČ JEDINICU (predajnik) koja komunicira sa prijemnom jedinicom, sekvencu digitalnih podataka neophodnu za izvršenje komandi koje odabere operater preko komandnih uređaja (pritisnih tastera, selektora, ručica).\nPRIJEMNA JEDINICA (prijemnik), koja je povezana sa mašinom kako bi bila kontrolisana, koja dekodira sekvence podataka i pretvara ih u električne impulse koje mašina trebuje kako bi izvršila komandu koju operater odabere preko predajnika.